text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Job 1:1-22
1 Adda idi maysa a lalaki iti daga ti Uz+ nga agnagan Job;+ ket dayta a lalaki awan pakababalawanna+ ken nalinteg,+ ken agbuteng iti Dios+ ken sumiasi iti dakes.+2 Ket pito nga annak a lallaki ken tallo nga annak a babbai ti nayanak kenkuana.+3 Ket dagiti dinguenna+ pito ribu a karnero ken tallo ribu a kamelio ken lima gasut a paris a baka ken lima gasut nga asna, agraman ti dakkel unay a bagi dagiti adipen; ket dayta a lalaki isu idi ti kadakkelan kadagiti amin a taga Daya.+4 Ket ti annakna a lallaki napanda ket nangangayda iti bangkete+ iti balay ti tunggal maysa iti mismo nga aldawna; ket nagbaonda ken inawisda ti tallo a kakabsatda a babbai tapno makipangan ken makiinumda kadakuada.5 Ket mapasamak a no nakapagrikusen ti al-aldaw ti bangkete, agbaon ni Job ket santipikarenna ida;+ ket bimmangon a nasapa iti bigat ket nagidaton kadagiti mapuoran a sakripisio+ sigun iti bilangda amin; ta, kinuna ni Job, “mabalin a nagbasol ti annakko ken nailunodda+ ti Dios iti pusoda.”+ Kasta ti kanayon nga aramiden ni Job.+6 Ita dayta idi ti aldaw a simrek ti annak ti pudno a Dios+ tapno agsaadda iti sanguanan ni Jehova,+ ket uray ni Satanas+ simrek iti mismo a nagtetengngaanda.+7 Idin ni Jehova kinunana ken Satanas: “Sadino ti naggapuam?” Iti dayta ni Satanas simmungbat ken Jehova ket kinunana: “Manipud panagsursor iti daga+ ken manipud panagpagnapagna iti dayta.”+8 Ket ni Jehova kinunana ken Satanas: “Insaadmo kadi ta pusom ken adipenko a Job, nga awan asinoman a kas kenkuana iti daga,+ maysa a lalaki nga awan pakababalawanna+ ken nalinteg,+ agbuteng iti Dios+ ken sumiasi iti dakes?”+9 Iti dayta ni Satanas simmungbat ken Jehova ket kinunana: “Agpaay aya iti awan kapapay-anna a ni Job nagbuteng iti Dios?+10 Saan aya a sika nangikabilka iti alad iti aglikmutna+ ken iti aglikmut ti balayna ken iti aglikmut ti tunggal banag nga adda kenkuana iti intero nga aglawlaw? Ti aramid dagiti imana binendisionam,+ ket dagiti met laeng dinguenna nagwaras a sisasaknap iti daga.11 Ngem, kas pamaliwan, iyunnatmo ta imam, pangngaasim, ket sagidem ti isuamin nga adda kenkuana ket kitaem no saannakanto nga ilunod ita mismo a rupam.”+12 Iti kasta ni Jehova kinunana ken Satanas: “Adtoy! Isuamin nga adda kenkuana adda ita imam. Isuna laeng ta dika iyunnat ta imam maibusor kenkuana!” Gapuna ni Satanas pimmanaw nga immadayo iti sango ni Jehova.+13 Ita dimteng ti aldaw a ti annakna a lallaki ken ti annakna a babbai mangmangan ken umin-inumda iti arak iti balay ti kabsatda nga inauna.+14 Ket adda dimteng a mensahero+ ken Job, ket kinunana: “Dagiti met laeng baka agar-aradoda+ ken dagiti asna agar-arabda iti sibayda15 idi a dagiti Sabeo+ dimtengda a mangrubbuot ken mangala kadakuada, ket dagiti agserserbi kinabilda babaen ti tadem ti kampilan; ket nakatalawak, sisiak laeng, tapno ibagak kenka.”+16 Bayat a daytoy a tao agsasao pay laeng dimteng dayta a tao ket kinunana: “Ti mismo nga apuy ti Dios nagtinnag manipud iti langlangit+ ket gimmil-ayab kadagiti karnero ken kadagiti agserserbi ket inibusna ida; ket nakatalawak, sisiak laeng, tapno ibagak kenka.”17 Bayat a dayta a tao agsasao pay laeng dimteng ti sabali pay a tao ket kinunana: “Dagiti Caldeo+ nangbukelda iti tallo a bunggoy ket dimmuklosda kadagiti kamelio ket innalada ida, ket dagiti agserserbi kinabilda babaen ti tadem ti kampilan; ket nakatalawak, sisiak laeng, tapno ibagak kenka.”18 Bayat a daytoy sabali a maysa agsasao pay laeng, kaskasdi a dimteng ti sabali pay a maysa ket kinunana: “Ti annakmo a lallaki ken ti annakmo a babbai mangmanganda idi ken umin-inumda iti arak+ iti balay ti kabsatda nga inauna.19 Ket, adtoy! adda dimteng a dakkel nga angin+ manipud iti rehion ti let-ang, ket kinabilna ti uppat a suli ti balay, iti kasta narba a naipandag kadagiti agtutubo ket natayda. Ket nakatalawak, sisiak laeng, tapno ibagak kenka.”20 Ket ni Job timmakder ket rinay-abna+ ti awan manggasna a lambonna ket pinukisanna ti buok+ ti ulona ket nagrukob agingga iti daga+ ket nagruknoy+21 ket kinunana:“Lamolamoak a rimmuar iti tian ni inak,+Ket lamolamoak nga agsubli sadiay.+Ni Jehova a mismo ti nangted,+ ket ni Jehova a mismo ti nangala.+Ti nagan ni Jehova agtultuloy koma a mabendito.”+22 Iti isuamin daytoy saan a nagbasol ni Job wenno nangipabiang iti aniaman a banag a di umiso iti Dios.+


c: text/html

text:
PANANGTALDIAP ITI NAPALABAS
Dagiti Bilin a Nangbingay Kadagiti Kontinente
IDI nagsubli ni Christopher Columbus manipud iti umuna a panagdaliasatna kadagiti kontinente ti America idi 1493, pinagririan dagiti ari ti Espania ken Portugal no asino ti rumbeng a mangkontrol iti negosio ken panangkolonia kadagiti kataktakuat a lugar. Tapno masolbar ti riri, nagpatulong ti Espania iti papa a ni Alexander VI.
DAGITI KONTINENTE—BININGAY DAGITI AR-ARI KEN PAPA
Imbilang ti Espania, Portugal, ken dagiti papa a kukuadan dagiti kataktakuat a lugar. Idi 1455, inted ni Pope Nicholas V kadagiti Portugues ti eksklusibo a kalintegan a mangsawar kadagiti lugar ken isla iti Atlantic Coast ti Africa ken mangtagikua iti aniaman a masarakanda sadiay. Idi 1479, iti Treaty of Alcáçovas, da Afonso V ti Portugal ken ti anakna a ni Prince John intedda kada Ferdinand ken Isabella ti Espania ti kalinteganda a mangituray iti Canary Islands. Kas kasukat, pinalubosan ti Espania a bukbukodanen dagiti Portugues ti panangkontrolda iti negosio iti Africa ken ti panangiturayda iti Azores, Cape Verde Islands, ken Madeira. Kalpasan ti dua a tawen, pinatalgedan manen ni Pope Sixtus IV dayta a tulagan sa imbagana nga agbalin a kukua ti Portugal ti amin a matakuatan iti abagatan ken daya ti Canary Islands.
Nupay kasta, kinuna ni John nga idin ket John II ti Portugal a dagiti lugar a nadiskobre ni Columbus ket kukua ti Portugal. Saan a nagustuan dayta dagiti agturay iti Espania isu a nagpatulongda iti baro a papa a ni Alexander VI tapno agkiddawda iti kalintegan a mangkolonia ken mangkomberte iti Kristianismo kadagiti lugar a nadiskobre ni Columbus.
Babaen iti iggemna a pagsurat, biningay ni Pope Alexander VI dagiti kontinente
Kas sungbat, rinugian ni Alexander ti nangaramid iti tallo a pormal a bilin. Ti umuna, “babaen iti autoridad ti Mannakabalin-amin a Dios,” maited iti Espania ti eksklusibo ken permanente a panangtagikua kadagiti baro a teritoria. Ti maikadua ket nangikabil iti beddeng manipud amianan nga agpaabagatan nga agarup 560 a kilometro ti Cape Verde Islands. Kinuna ni Alexander nga amin a lugar a nadiskobre wenno madiskobre, iti laud dayta a beddeng ket kukua ti Espania. Babaen iti iggemna a pagsurat, biningay ti papa dagiti kontinente! Ti maikatlo a bilinna ket kasla panangpalawa iti impluensia ti Espania iti daya agingga iti India. Siempre, dayta ti nakapungtotan ni Ari John, a dagiti eksploradorna ket nabiit pay idi a nalikawda ti murdong ti Africa, isu a nakadanon iti Indian Ocean ti panangkontrol ti Portugal iti negosio.
BARO A LINIA ITI MAPA
Gapu ta masuronen ken Alexander, * direkta a nakinegosasion ni John kada Ferdinand ken Isabella. “Yantangay mabuteng dagiti agtuturay iti Espania iti nauyong a Portugues a makumikom idi a mangkonkontrol kadagiti kontinente ti America, sitatallugodda a nakikompromiso,” kuna ti autor a ni William Bernstein. Isu nga idi 1494, napirmaan iti Tordesillas ti maysa a tulagan a naipanagan iti dayta met la nga ili ti Espania.
Pinagtalinaed ti Treaty of Tordesillas ti amianan-abagatan a linia a beddeng nga inaramid ni Alexander ngem indendenna dayta nga agpalaud iti 1,480 a kilometro. Agparang a ti intero nga Africa ken Asia ket “kukua” itan ti Portugal idinto ta dagiti kontinente ti America ket kukua ti Espania. Ngem dayta a palaud a pannakaidenden ti beddeng ti mangpalawa iti teritoria ti Portugal gapu ta dandanina idin madiskobre ti lugar a napanaganan idi agangay kas Brazil.
Dagiti bilin a nangautorisar iti Espania ken Portugal a mangtagikua ken mangidepensa kadagiti kasaksakup a lugar ket nausar a mangikalintegan iti nakaro a panangpapatay. Kadagita a desision, saan a naikabilangan dagiti kalintegan ti umili kadagita a lugar—a nagresulta iti pannakairurumen ken pannakaabuso—ken dagita met ti nakaigapuan ti ginasut a tawen a panaglalaban dagiti nasion maipapan iti panangituray ken iti wayawaya nga aglayag kadagiti taaw.
^ par. 9 Para iti ad-adu pay nga impormasion maipapan iti daytoy dakes ti pakasaritaanna ken korap a papa, kitaem ti artikulo a “Ni Alejandro VI—Papa a Di Malipatan ti Roma,” iti Ti Pagwanawanan a Hunio 15, 2003, panid 26-29.

robotstxt: allowed

filter: keep


text:
May 27, 2016
Miss Ilocos Norte 2016
MISS ILOCOS NORTE 2016. Ni Roxette Gyle de Roxas iti pannakabalangatna a Miss Ilocos Norte 2016 iti coronation night ti Search for Miss Ilocos Norte a naangay idi Mayo 18 iti Ilocos Norte Centennial Arena. Agtawen iti 19 ken agtayag iti 5’8”, inyalat pay ni Roxette ti Best in Swimsuit and Best in Philippine Terno awards. Napili met a first runner-up ni Jazrell Mae B. Caldito, 20 ti ili ti Solsona; second runner-up ni Gwyneth Shaira Austria, 18, ti Vintar; third runner-up ni Marifil Inessa Tolen, 18, ti Sarrat; ken fourth runner-up ni Celine Joyce B. Martin, 15, ti Laoag City. (John Michael Mugas)
(Naipablaak iti Bannawag, Hunio 6, 2016 a bilang.)
Subscribe to: Post Comments (Atom)


text:
Cabugao, Ilocos Sur – Naaramidan ti slope protection (riprap) ti agsumbangir ti nakongkreto a kalsada a sumrek iti Sitio Paddual, Barangay Pug-os, Cabugao, Ilocos Sur babaen ti panangilungalong ti Gobierno Munisipal nga idauluan ni Mayor Edgardo “Ediboy” S. Cobangbang, Jr. Segun kadagiti agindeg ditoy, nalubo ti dalan idi saan pay a naipangato ti kalsada ta ngamin nagkalungogan daytoy a paset ken dalan ti danum nangruna no panagtutudo. Babaen ti pannakaipangato ti kalsada ken pannakatarimaan ti culvert a pagayusan ti danum, napintasen ti panagdaliasat dagiti lumugar ditoy a buklen ti nasurok nga uppat a pulo a bubongan uray matutudo ti panawen.
Iti sabali a bangir, pinakongkreto met ti Gobierno Munisipal ti kalsada a sumrek iti Sitio Bessang, Barangay Pug-os iti asideg ti National Highway. Pinagyamanan dagiti ag-40 a kameng ti bubongan ditoy a purok iti Gobierno Munisipal ta napasayaat met ti dalanda ket manam-ayanda nga agdaliasat a rummuar ken sumrek iti purokda.
Ti pannakasemento ti Farm-to-market-road kadagiti barangay ket agtultuloy a programa ti LGU Cabugao nga idauluan ni Mayor Ediboy tapno matulongan dagiti mannalon a mangiruar kadagiti produktoda ken umaktibo ti ekonomia ti barangay ken ti Munisipalidad. # (Web In-Action)


text:
Monday, July 11, 2016
SOLID WASTE KEN CLEAN AND GREEN PROGRAM, AGPADPADA A PAKASEKNAN
Cabugao, Ilocos Sur – Iti pannaki-amad ti Web In-Action idi Hulio 8, 2016, imbatad ni Mr. Edgar S. Balangatan, AT, Municipal Clean and Green Program Coordinator iti agtultuloy a panaglinisda kadagiti pampubliko a pasilidad ti LGU-Cabugao babaen iti programa ti Clean and Green ti Munisipio.
Iti Poblasion ken Coastal barangay ket regular a maiwaywayat iti panagdalus nga idauluan dagiti Opisiales ti Barangay iti parte a masakupanda babaen iti itutulong dagiti sektor ken asosasion iti barangayda.
Kabayatanna, maar-aramid latta ti regular a panaglinis iti agsumbangir ti Kalsada Nasional manipud Barangay Sagayaden agingga iti Barangay Pug-os babaen iti panagtinnulong dagiti LGU Personnel ti Clean and Green, Maintenance Section ti DPWH-Bantay, Ilocos Sur ken ti Kyeryong P. D. Policarpio Company a mangkonkontrata iti pannakapasayaat ti Kalsada Nasional manipud iti ili a Santa, Ilocos Sur agingga iti San Nicolas, Ilocos Norte iti agdama.
Nupay kasta, imbaga ni MENRO Balangatan nga agkuykuyog latta a pakaseknan ti Munisipio iti maipapan iti Solid Waste Management ken iti Clean and Green iti intero a Munisipalidad ti Cabugao.
Kasta met nga agtultuloy a maipromot koma iti panagdaldalus iti kalsada kadagiti barangay babaen iti itutulong dagiti Opisiales ti Barangay a kabinnulig ti Munisipio a mangitandudo kadagitoy nga agdama a programa, segun pay ken ni MENRO Balangatan.
Dagitoy nga aksion ken inisiatiba ket resulta iti napintas a koordinasion dagiti Opisina ken Ahensia a maseknan ken adda iti salinong ti LGU-Cabugao nga idauluan ni Mayor Josh Edward S. Cobangbang para iti pannakaitandudo dagiti aktibidad nga agtultuloy a mangpasayaat iti aglawlaw ti Munisipalidad. # (Web Situational Report)
Iti Poblasion ken Coastal barangay ket regular a maiwaywayat iti panagdalus nga idauluan dagiti Opisiales ti Barangay iti parte a masakupanda babaen iti itutulong dagiti sektor ken asosasion iti barangayda.
Kabayatanna, maar-aramid latta ti regular a panaglinis iti agsumbangir ti Kalsada Nasional manipud Barangay Sagayaden agingga iti Barangay Pug-os babaen iti panagtinnulong dagiti LGU Personnel ti Clean and Green, Maintenance Section ti DPWH-Bantay, Ilocos Sur ken ti Kyeryong P. D. Policarpio Company a mangkonkontrata iti pannakapasayaat ti Kalsada Nasional manipud iti ili a Santa, Ilocos Sur agingga iti San Nicolas, Ilocos Norte iti agdama.
Nupay kasta, imbaga ni MENRO Balangatan nga agkuykuyog latta a pakaseknan ti Munisipio iti maipapan iti Solid Waste Management ken iti Clean and Green iti intero a Munisipalidad ti Cabugao.
Kasta met nga agtultuloy a maipromot koma iti panagdaldalus iti kalsada kadagiti barangay babaen iti itutulong dagiti Opisiales ti Barangay a kabinnulig ti Munisipio a mangitandudo kadagitoy nga agdama a programa, segun pay ken ni MENRO Balangatan.
Dagitoy nga aksion ken inisiatiba ket resulta iti napintas a koordinasion dagiti Opisina ken Ahensia a maseknan ken adda iti salinong ti LGU-Cabugao nga idauluan ni Mayor Josh Edward S. Cobangbang para iti pannakaitandudo dagiti aktibidad nga agtultuloy a mangpasayaat iti aglawlaw ti Munisipalidad. # (Web Situational Report)
Posted by Bayan ng Cabugao, Ilocos Sur at 10:12 AM
Subscribe to: Post Comments (Atom)


text:
Monday, February 25, 2013
FAMILY DEVELOPMENT SESSION, INATENDARAN NI MAYOR EDIBOY
Cabugao, Ilocos Sur – Naangay ti Family Development Session dagiti kameng ti Pantawid Pamilyang Pilipino Program (4 P’s) ti Barangay Rizal ken Barangay Baclig, Cabugao, Ilocos Sur iti Municipal Conference Hall iti Pebrero 25, 2013.
Naawis a nagsarita ni Mayor Edgardo “Ediboy” S. Cobangbang, Jr. ket kimmablaaw ken nagyaman ta naruay ti nagatendar kadaytoy a pamiting ti MSWDO nga idauluan ni MSWD Officer Mrs. Lydia S. Gazmen. Imbatad ni Mayor Ediboy nga awan ti politiko a nangpili kadagiti recipients ti 4 P’s ngem nairana laeng iti batangda iti pannakaadda daytoy a tulong ken programa a naggapu iti National Government.
Nupay kasta, ingunamgunam pay ti Ama ti Ili nga ipakita koma dagiti Beneficiaries ti kinaresponsableda iti imatang dagiti pannakabagi ti DSWD ket iti kinaesmarte ken kinadisiplinada a makisinnango ket isarsarmingda met dagiti adda iti Munisipio a mangtartarabay kadakuada.
Insupusop ti Alkalde Munisipal nga adu metten ti programa ti Munisipio a maipapaayen a nakatulong kadagiti umili ket no agkokomplementar dagitoy, awan ti papananna no di lumaglag-an ti kasasaad dagiti umili babaen ti sapasap a pannakaiserbi dagiti maisangpet a pagimbagan.
Nangipaay met ti pammalagip ni MSWD Officer Lydia S. Gazmen ket nagyaman ta napintas ti attendance dagiti kameng ti 4 P’s itoy dua a barangay ti Poblasion. Iti patinayon a pannakikammayetda ket kailiwdanton ti aglalangen gapu ta para iti pagsayaatan amin iti pamiliada dagitoy a gannuat nga ipatpatungpal ti LGU-Cabugao.
Nakikaysa met iti Family Development Session ni SBM Vicky S. Serna a tinarabay da Social Worker Miss Aida Cueto ken Mrs. Wilma S. Cruz. # (Web In-Action)
Naawis a nagsarita ni Mayor Edgardo “Ediboy” S. Cobangbang, Jr. ket kimmablaaw ken nagyaman ta naruay ti nagatendar kadaytoy a pamiting ti MSWDO nga idauluan ni MSWD Officer Mrs. Lydia S. Gazmen. Imbatad ni Mayor Ediboy nga awan ti politiko a nangpili kadagiti recipients ti 4 P’s ngem nairana laeng iti batangda iti pannakaadda daytoy a tulong ken programa a naggapu iti National Government.
Nupay kasta, ingunamgunam pay ti Ama ti Ili nga ipakita koma dagiti Beneficiaries ti kinaresponsableda iti imatang dagiti pannakabagi ti DSWD ket iti kinaesmarte ken kinadisiplinada a makisinnango ket isarsarmingda met dagiti adda iti Munisipio a mangtartarabay kadakuada.
Insupusop ti Alkalde Munisipal nga adu metten ti programa ti Munisipio a maipapaayen a nakatulong kadagiti umili ket no agkokomplementar dagitoy, awan ti papananna no di lumaglag-an ti kasasaad dagiti umili babaen ti sapasap a pannakaiserbi dagiti maisangpet a pagimbagan.
Nangipaay met ti pammalagip ni MSWD Officer Lydia S. Gazmen ket nagyaman ta napintas ti attendance dagiti kameng ti 4 P’s itoy dua a barangay ti Poblasion. Iti patinayon a pannakikammayetda ket kailiwdanton ti aglalangen gapu ta para iti pagsayaatan amin iti pamiliada dagitoy a gannuat nga ipatpatungpal ti LGU-Cabugao.
Nakikaysa met iti Family Development Session ni SBM Vicky S. Serna a tinarabay da Social Worker Miss Aida Cueto ken Mrs. Wilma S. Cruz. # (Web In-Action)
Posted by Bayan ng Cabugao, Ilocos Sur at 3:46 PM
Subscribe to: Post Comments (Atom)


text:
February 14, 2016
Reyna ti GUMIL, mapili
Mapili ti Reyna ti GUMIL (Mrs. GUMIL Filipinas) iti daytoy Dap-ayan 2016, ti maika-48 a nailian a kombension ti GUMIL Filipinas inton Abril 22-24, 2016 a maangay iti Apayao Agri Eco-Tourism & Sports Complex, Payanan, San Gregorio, Luna, Apayao, kas impalagip ni GF Treasurer Eden Cachola-Bulong, mangidaulo iti komite ti Reyna ti GUMIL.
Nagbalinen a tradision kadagiti mannurat nga Ilokano ti panangpilida iti Mrs. ken Miss GUMIL Filipinas a malaksid a kas pangtaginayonda iti kultura dagiti Ilokano a mangbalangat iti maysa a reyna wenno mutia kadagiti piesta, agpaay daytoy a pagur-oranda iti pondo a para kadagiti proyekto ti gunglo.
Kuna ni Ms. Cachola a tunggal sanga wenno chapter ti GUMIL Filipinas, addaan iti kandidata para iti daytoy a gannuat.
(Naipablaak iti Bannawag, Pebrero 22, 2016 a bilang.)
Nagbalinen a tradision kadagiti mannurat nga Ilokano ti panangpilida iti Mrs. ken Miss GUMIL Filipinas a malaksid a kas pangtaginayonda iti kultura dagiti Ilokano a mangbalangat iti maysa a reyna wenno mutia kadagiti piesta, agpaay daytoy a pagur-oranda iti pondo a para kadagiti proyekto ti gunglo.
Kuna ni Ms. Cachola a tunggal sanga wenno chapter ti GUMIL Filipinas, addaan iti kandidata para iti daytoy a gannuat.
(Naipablaak iti Bannawag, Pebrero 22, 2016 a bilang.)
Subscribe to: Post Comments (Atom)


text:
NARVACAN, Ilocos Sur – Kayarigan daytoy armored car a nainbolbar iti aksidente iti national highway sadiay Barangay Bantay, Abot, ditoy nga ili idi Nobiembre 29, 2017 ti maysa nga armory agsipud iti kaadu ti nasarakan dagiti inbestigador a paltog ken balbala iti uneg ti lugan. Nakakustodia iti police station ditoy ti siam a 12 gauge […]
Archive | Police Reports
20 paltog, nasukalan iti armored car
2 paltog, balbala, nakumpiska iti search operation
STA. MARIA, Ilocos Sur – Dua a paltog, sumagmamano a magazine ken assorted a balbala ti nasukainan dagiti operatiba iti balay ti maysa a mannalon sadiay Barangay Butir ditoy nga ili idi Disiembre 20. Nagresulta ti search operation nga inwayat ti PIB ken Sta. Maria police station iti pannakakumpiska iti balay ni Godofredo Calibuso y […]
Share:
Motorista, naikras, natay
CERVANTES, Ilocos Sur – Saanen a naidanon a sibibiag ti maysa a motorista gapu iti pannakaikras ti luganna sadiay Sitio Cayus, Barangay Remedios, ditoy nga ili idi sardam ti Disiembre 16. Dead on arrival iti Bessang Pass Memorial Hospital gapu kadagiti sinagrapna a sugat ni Rolando Pilingan y Docyogen, 39, naasawaan, mannalon, ken residente iti […]
Share:
2 paltog, naisuko
STO. DOMINGO, Ilocos Sur – Dua a paltog ti naisuko iti police station ditoy idi agarup 12:30 ti parbangon ti Disiembre 11. Mismo a ni Calay-ab Barangay Captain Gilbert Aquino y Benavides ti nangisuko iti cal. 38 revolver ken cal. 22 revolver iti polis a mapapati a boluntario nga insuko dagiti kalugaranna. Naikustodia dagiti nasao […]
Share:
2 balay, nauram
VIGAN CITY – Dua a balay sadiay Barangay III ditoy siudad ti nauram idi malem ti Disiembre 12. Naireport a nauram ti balay ni Alexis Figuracion Fragante Jr., 58, naasawaan, negosiante; ken ti family house da dati a Konsehal Everin Molina, residente iti Barangay I ditoy siudad. Naireport ti uram idi agarup 1:50 ti malem […]
Share:
4 boga, nakumpiska
NARVACAN, Ilocos Sur – Uppat nga ay-ayam a kanion a maaw-awagan iti “boga” ti kinumpiska dagiti polis kas paset ti kampaniada maikontra iti illegal a paputok iti masungad a Paskua. Tinarayan dagiti di nabigbig a menor de edad dagiti boga idi nakitada dagiti polis nga umasideg iti yanda idi agarup 8:00 ti rabii ti Disiembre […]
Share:
4 bongbong, nasukalan iti igid ti baybay
SINAIT, Ilocos Sur – Uppat a botelia a nagkarga iti potassium nitrate ti nasukalan dagiti polis bayat ti panagpatroliada iti igid ti baybay iti Barangay Teppeng ditoy nga ili idi agsapa ti Disiembre 7. Mapapati nga imbati dagiti di nabigbig a mangngalap dagiti dinamita wenno bongbong iti igid ti baybay idi masaepanda ti kaadda dagiti […]
Share:
Wanted person, simmuko iti polis
CERVANTES, Ilocos Sur – Boluntario a simmuko iti polis ni Barangay Captain Juanito Iñigo y Gacutan, 54, naasawaan, ken residente iti San Juan ditoy nga ili idi malem ti Disiembre 11 tapno malapdan ti pannakaarestona. Sakbayna, imbilin ni Judge Anacleto M. Bañes ti Regional Trial Court Branch 25, Tagudin ti pannakaaresto ni Iñigo gapu iti […]
Share:
Utility worker, nakumpiskaan iti paltog
STO. DOMINGO, Ilocos Sur – Agsakit la ketdi ti ulo daytoy a utility worker, saan a gapu iti nainumna nga arak no di gapu ta makasuan la ketdi gapu ta nakasamsam dagiti polis iti ikut ti maysa. Iti pannakaisurat daytoy, naiyendorson iti opisina ti provincial prosecutor, Vigan City ti kaso a panaglabsing iti RA 10591 […]
Share:
Bodega dagiti tagilako, nauram
SANTIAGO, Ilocos Sur – Maysa a bodega dagiti produkto sadiay Barangay Imus ditoy nga ili ti naireport a nauram idi agarup 1:05 ti parbangon ti Disiembre 7. Nagresponde dagiti bumbero manipud iti Candon City, Sta. Maria, Sta. Lucia ken Sta. Cruz ket nagtitinnulongda a nangdepdep iti bodega ti Bennas Enterprises a kukua ni Nena So […]


text:
Medellín
Ti Medellín (Panangibalikas nga Espaniol: [meðeˈʝin]), opisial a ti Munisipalidad ti Medellín (Espaniol: Municipio de Medellín), ket ti maikadua a kadekkelan a siudad idiay Colombia ken ti kapitolio ti departamento ti Antioquia. Daytoy ket mabirukan idiay Ginget ti Aburrá , ti sentral a rehion ti Banbantay Andes iiti Abagatan nga Amerika. Ti siuudad ket addaan iti populasion iti 2.44 a riwriw manipud idi 2014.[1]
Dagiti nagibasaran[urnosen | urnosen ti taudan]
- ^ a b c "Estimates and projections of the total national, departmental and municipal population by area 1985–2020" (XLS). NADS. Naala idi 1 Septiembre 2014.
- ^ Diccionario de la lengua española. "medellinense" (iti Espaniol). Real Academica Española (REA).
Dagiti silpo ti ruar[urnosen | urnosen ti taudan]
Midia a mainaig iti Medellín iti Wikimedia Commons
- Pakaammo ti panagbiahe idiay Medellín manipud iti Wikivoyage (iti Ingles)


text:
PALANCA AWARDS 2007
Palanca Awards for Literature now open to entries
The Carlos Palanca Foundation announces the opening of the 57th Carlos Palanca Memorial Awards for Literature. The country’s premier literary awards will accept entries until the midnight of April 30, 2007.
The literary awards is open to all Filipino citizens and former Filipino citizens. The competition includes the following categories: Short Story, Short Story for Children, Essay, Poetry, One-act Play, and Full-length Play in Filipino and English divisions; Screenplay in Filipino division; and Short Story in Cebuano, Hiligaynon and Iluko regional languages. This year’s theme for the Kabataan Essay is “The Filipino Value I Would Like to Share with the World” for the English division; and “Ang Kaugaliang Pilipino na Nais Kong Ibahagi sa Mundo” for the Filipino division. This is a special category open to persons below 18 years old.
Established in 1950, one of the objectives of the Palanca Awards is to serve as an incentive for Filipino writers to craft their outstanding literary works. It is noteworthy that more and more first-time entrants are winning in the contest. National Artist for Literature Edith Tiempo noted that writers should take full advantage of the annual literary competition to hone their craft. “We are all privileged to have a good number of our writers and their best works being acclaimed and applauded – and we, readers and writers may well wonder about the enormity of literary expertise and craftmanship and long earnest labor that must have gone into the performing of these chosen works.”
Entries for the literary competition may be submitted in person, or sent by mail or courier service to Carlos Palanca Foundation, 6th Floor, CPJ Building., 105 C. Palanca Jr. St., Legaspi Village, Makati City. Entries may also be submitted through e-mail in Rich Text Format or in Microsoft Word Document as an attachment, together with the author’s resume, official entry form and original copy of the notarized authorization form. Complete contest rules and official entry forms may be obtained from the Carlos Palanca Foundation office or via e-mail to
cpawards@info.com.ph or palancaawards@yahoo.com
For inquiries, please call 818-3681, local 31.
Tuesday, February 13, 2007
PALANCA AWARDS 2007
Thursday, February 01, 2007
Ti Sikap ti Kamara
Editorial Tawid News Magasin ( Monday, 29 January 2007)
Itay nabiit, impasa ti Kamara ti P125 across-the-board wage increase.
Babaen ti House Bill No. 345, maited ti nasao a wage increase iti staggered basis iti tallo a tawen, P45 ita a tawen, P40 iti 2008, ken P40 iti 2009. Iti umuna a taldiap, mabalin a maiyebkas ni trabahador ti panagyamanna ta “nakariing” met laeng dagiti mararaem a diputado ta impasada ti gakat. Saan met a palimed a kontra dagiti pasdek-negosio iti wage increase, nangruna iti kastoy kadakkel a maituon iti sueldo. Sangkakunada a saan a kabaelan ti negosio, aglalo dagiti small, medium enterprisses wenno bassit ti puonanna ti mangipaay iti nayon a sueldo kadagitoy a tiempo.
Sangkaulitda a no maited ti wage increase, mapilitan dagiti pasdek-negosio ti agkissay iti empleado wenno trabahador. Iti uray ania a sirig, ballaag wenno pammutbuteng dayta.
Malaksid dayta, no mangnayonda iti sueldo, dagitinto umili ti pagdapaganda agsipud ta maipasanto kadakuada daytoy kanayonan a pagbusbosan dagiti kompania.
Sarurongan met dagiti opisial ti labor daytoy a kalintegan dagiti negosiante. A kasla ketdin dagitoy ti pagpapaayanda iti serbisio a di ket koma dagiti trabahador.
Ngem iti maikadua a taldiap, masiriptayo a maysa manen daytoy a “nainsiriban” nga addang nga inwayat ti Kamara tapno maipasungalngal ti Senado.
Agasem, innem a tawen a tinugtugawan ti Kamara daytoy a gakat ket ita, sinukitda iti katapokan ket impasadan.
Adda ngarud naun-uneg a rason no apay a kellaat lattan nga impasa ti Kamara ti nasao a gakat uray iti sanguanan ti pannakapagurada kadagiti dadakkel a pasdek-negosio.
Umuna, eleksion inton Mayo daytoy a tawen. Kaaduanna kadagiti agilinlinteg iti Kamara ti dumatag manen kadagiti botante. Saan a mailibak a dakkel a puersa dagiti trabahador a mangbitibit wenno mangibasnot iti kandidaturada.
Kasapulan ngarud dagiti agilinlinteg a liwliwan daytoy a sektor. Iti bakal ti politika iti pagilian, saan a kabaelan ti politiko ti mangitag-ay iti kandidaturana no di iti kuarta ken panangbitibit dagiti umili. Iti panangipasada iti P125-wage increase, kasla sinam-it ti pagbanagan dagiti diputado. Bumanglo ti ladawanda kadagiti umili.
Ngem kinapudnona, ammo dagitoy nga agilinlinteg nga uray agdeppa dagiti mangmangged, saan nga umanamong dagiti negosiante. Ammoda nga iti P125-wage increase ket saan a praktikal a maiwayat iti daytoy a panawen a di pay nakalung-aw ti ekonomia ti pagilian.
Agdapag ngarud nga impasa ti Kamara ti nasao a gakat ket makaammonton ti Senado nga agsarapa kadagiti maibato a pammabalaw no bilang di pumasa daytoy kadagiti senador.
Iti uray ania a panirigan, maysa daytoy a wagas ti Kamara a panangpastidiar iti Senado. Pagparangenna a lapped ti Senado iti panagdur-as ti panagbiag dagiti tattao ken iti ekonomia ti pagilian ket kasapulan a mapukaw daytoy tapno agbalin a unicameral ti porma ti gobierno iti babaen man iti parliamentaria wenno presidensial.
Adda ngarud iti Senado iti nakain-inaka a situasion nga aniaman nga addangna ket mapuruakan latta iti pammabalaw.
No ipasana ti saan a realistiko a gakat a P125-wage increase, matugkikna ti ibubusor dagiti negosiante. No dina garawen ti gakat, ibaganto met dagiti trabahador nga awan ti panangipategda kadagiti babassit nga umili.
Kastoy ti klase ti panangituray iti pagiliantayo. Ti nakaladladingit, agbalin a kasla peon dagiti umili a pagtigtignayen dagiti politiko.


text:
aba: no iraramidmo ti kunak, parehaskayon a pangas. pudno man wenno saan a kinaludonyo dagita a tao, di rumbeng a pagpangasyo29 Jan 09, 18:24
aba: niat dakesna nga ipangasna ni satur ket pudno met. no kayatmo, ipangasmo met a kinaduam ni erap idiay karsel. 29 Jan 09, 16:08
mannakaw kamet: pangas met dayta nga errol nga bakla nga naka bkini ken bra! nangabak la sumagmamano nga prize ti ag-panglaingen a makaunget no dim ipablis ti sinurat nan? sana ipangas a kaselda na ni satur ocampo? 29 Jan 09, 15:28
agpapada amin: kas met ngarud tay sarita ni erol abraw, agpapada amin uray sika mannakaw kamet. 29 Jan 09, 15:18
mannakaw kamet: kas koma kenka nga pada met nga nagabongot ngarud, dagiti mannanakaw pada ka met nga agtatakaw nga bakis ngarod ah 29 Jan 09, 11:18
dagiti mannanakaw: ket dagiti pasurotda a nagabungot aglaglaglagtoda a kasla bakes a mangsalaknib kadagiti kaduada ngata a mannanakaw. 29 Jan 09, 11:16
dagiti mannanakaw: ni bangolan pinagpirmada iti 1,500. ngem sabali ti isuratda iti fi9nancial reportda, 29 Jan 09, 11:15 dagiti mannanakaw: nagdakkel ti honorariumda kano a lektiurer. ngem sabali ti itedda kadakuada.


text:
Rabong
Ti rabong ket dagiti masida a tubo kadagiti adu a sebbangan ti kawayan a mairaman ti Bambusa vulgaris ken ti Phyllostachys edulis. Dagitoy ket naus-usar kadagiti nadumaduma a luto ken digo iti Asia. Dagitoy ket nailaklako kadagiti nadumaduma a naproseso a a sukog, ken mabalin a magatang a nasadiwa, nabilag, wenno nailata.
Dagiti maap-apit[urnosen | urnosen ti taudan]
Adda dagiti nadumaduma a tubo ti sebbanagn ti kawayan a maap-apit a masida:[1]
- T i Phyllostachys edulis (孟宗竹, 江南竹) agpataud kadagiti dakkel a rabong aginggan iti 2.5 a kilo. Ti rabong daytoy a sebbangan ket tinawtawagan kadagiti sabsabali a nagan depede no ania ti panawen a pannakaapitda.
- Ti kalamiisan arabong (冬筍, 鞭筍) ket basbassit dagitoy, aginggana dagitoy ti 1 kg iti kadagsen iti tunggal marsa a maapit a tubo. Nalukneng ti lasagna, naimas ken nangruna a matagtagilako; dagitoy ket maap=apit iti Nobiembre ken Disiembre idiay Taiwan.
- Dagiti "nabudo" a rabong (毛竹筍) ket dakdakkel dagitoy, ngem gapu ti katangken ken kapait ti ramanda, dagitoy ket sapasap nga inus-usar kadagiti mabilbilag a rabong. Dagitoy ket maap=apit iti baetan ti Marso ken Mayo idiay Taiwan.
- Ti Phyllostachys bambusoides (桂竹) ket agpataud kadagiti rabong a narapis ken adda ti atiddog ken nasikkil a lasag. Kadawyan daytoy a nasadiwa a masidsida, ken maaramid pay dagitoy kadagiti mabilbilag a rabong.
- Ti Dendrocalamus latiflorus (麻竹) ket agpataud kadagiti rabong a dakkel nga addan ti lasag a kasla sagut ken natangken. Isunga dagitoy ket nasayaat para kadagti delata ken mabilbilag.
- Ti Bambusa oldhamii (綠竹) ket agpataud kadagiti na[ateg a rabong a dadakkel, nalukneng ken nabanglo ti lasagna. Dagitoy ket kadawyan a nailaklako a sadiwa ket ti tiempona ket iti baetan ti naladaw a primabera ket nasapa nga otonio. Ti pannakagun-od dagitoy ket depende to lokal a klima. Dagitoy a rabong ket mabalin pay a magun-od a nailata no sanna a tiempo.
- Ti Bambusa odashimae (烏腳綠竹) ket naikedkeddeng a kapada ti B. oldhamii, ngem napatpategan gapu ti nasarangsang a lasagna a kapada ti peras ti Asia.
- Ti Fargesia spathacea (箭竹) ket agpataud kadagiti nananam nga atiddog,naingpis, ken nalukneng a rabong ken mabalin a masida a nasadiwa wenno nailata.
- Ti Bambusa blumeana (刺竹) ket agpataud kadagiti saan unay a nasayaat a rabong nga addaan tinakersang ken nalukay alinabag ngem dagiti dadduma rabong ken masidsida dagitoy no saan a tiempo dagiti sabali idiay Taiwan.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Rabong iti Wikimedia Commons


text:
J. J. Thomson
Ni Apo Joseph John "J. J." Thomson, OM, FRS[1] (18 Disiembre 1856 – 30 Agosto 1940) ket maysa idi a Britaniko a pisiko.
Idi 1897 ni Thomson ket nangipakita a dagiti rayos ti katodiko ket naglaon kadagiti dati a di ammo a negatibo a nakarga a partikula, ken isu ket naipammadayawan iti pannakaduktal ken pannakailasin iti elektron; ken iti nawatwatiwat a kapanunotan, iti pannakaduktal iti immuna a subatomiko a partikula. Ni Thomson ket naipammadayawan pay iti ppannakabiruk ti immuna nga ebidensia para kadagiti isotopo iti natalinaay nga (saan nga radioaktibo) elemento idi 1913, kas paset iti panagsukimatna iti komposision kadagiti rayos ti kanal (dagiti positibo nga iono). Isu pay ti nagparnuay ti espektrometro ti masa.
Ni Thomson ket nagungunaan idi 1906 iti Premio Nobel iti Pisika para iti panagduktal ti elektron ken para iti obrana iti konduksion iti elektrisidad kadagiti alingasaw.
Dagiti nota[urnosen | urnosen ti taudan]
- ^ Rayleigh (1941). "Joseph John Thomson. 1856-1940". Obituary Notices of Fellows of the Royal Society. 3 (10): 586–609. doi:10.1098/rsbm.1941.0024.
Dagiti silpo ti ruar[urnosen | urnosen ti taudan]
- Dagiti inadaw a sasao a mainaig kenni J. J. Thomson iti Wikiquote (iti Ingles)
- Midia a mainaig kenni J. J. Thomson iti Wikimedia Commons
- Ti Pannakaduktal ti Elektron
- TI Premio Nobel iti Pisika 1906
- Ababa a bibliograpia para kenni Joseph J. Thomson


text:
Panggep ti Early Registration nga ipanamnama ti pannakastrek amin a nakalpas iti Junior High School (JHS) wenno Grade 10 iti SY 2015-2016 iti SHS program.
Bayat ti Early Registration, idatag dagiti estudiante iti Grade 10 iti SY 2015-2016 kadagiti class advisers-da iti nakompleto nga SHS Preference Slip a nakailanadan dagiti pilida a pagadalan ken programa (kayatda nga adalen). Kalpasanna, irehistro met dagiti class advisers dagiti estudianteda babaen ti Learner Information System (LIS).
Dagiti met nagturpos iti hayskul sakbay ti pannakaipakat ti K to 12 Program, dagiti PEPT and A&E Test Passers, ken dadduma pay nga estudiante iti ruar ti formal system nga interesado a sumrek iti SHS, mabalinda ti agparehistro kadagiti pagadalan a mangididiaya iti SHS babaen ti panangusarda iti SHS Registration Form. (DepEd Regional Office No. 02)
(Naipablaak iti Bannawag, Oktubre 19, 2015 a bilang.)


text:
PAKAUNA: Maysa daytoy a pasintawi. Wenno legend. Agsipud ta awan ti awan ti naputar a balikas maipapan itoy, sursuroten lattan ti leyenda a kas panangipatarus. Ngem itay nabiit, nangsurattayo iti artikulo maipapan itoy ket sinurottayo ti pasintawi a termino ni Reynaldo A. Duque ken nangabak iti Umuna a Gungguna iti maysa a pasalip. Daytoy met a termino ti sinurot ni apo Juan S. P. Hidalgo, Jr. itoy a saritana. Ania aya ti pasintawi wenno legend? A story that has been passed down for generations, especially one that is presented as history but is unlikely to be true. Dayta ti agdadata a kababalin ti pasintawi. Naipresentar a kas pakasaritaan wenno historia a dimmalan iti no mano a henerasion ngem awan ti kinapudnona wenno mapagduaduaan ti kinapudnona. Ngem kadagitoy a sarita, uray saan a nakapappati, wenno mapagduaduaan ti kinapudnona, adda saan a nadakamat a tagipatgenna. Nakadulin wenno nailemmeng. Adda daydiay expressive force a naisawang apagaman laeng ngem saan a nailawlawag wenno saan a pulos a nadakdakamat ngem ammomon nga isu dayta ti masarsarita no matiliwmo ti kababagasna. Maala laeng dayta ni agbasa. Isu daytoy ti mangpapintas iti sarita. Nasken a tiliwem pay nga umuna no ania dayta a pangabig ti sarita sakbay a patayyekem. Wenno patayyekennaka pay nga umuna nga agpanunot no ania ti ‘ibagbagana’ ken inton matiliwmon isunto metten iti panagpatayyekmo.
Kas kadaytoy “Ti Sarukod Ni Moises” ni Juan S. P. Hidalgo, Jr., ken impablaak ti Bannawag Magasin Setiembre 21, 2009. Ammotayo a maipapan iti sarukod ni Moises ti masarsarita ngem ania kadi ti kayat a sawen ti sarukod ni Moises? Kalpasan iti duagasut a tawen, nasken nga isaganana naimbag ti bagi, isip, ken kararuana ni Peter Santiago tapno saan a mapaay “manen” a mangala iti sarukod ni Propeta Moises. Ania ti kayat a sawen dayta, apay a “manen?” No masungbatan dagita, ammom metten no ania ti pangabig wenno ti nakadulin a “kinabakbang” ti sarita, a kas maysa a pasintawi.
Legend comes from the Latin adjective legenda, “for reading, to be read,” which referred only to written stories, not to traditional stories transmitted orally from generation to generation. Ngamin no istoriaen laeng adda ti tendensiana daytoy a di ‘maiggaman wenno matiliw’ dayta nakadulin a kinabaknang ti sarita. Isu nasken a mabasa. Kas kadaytoy a sarita, no saanmo basaen ken analisaren ti basbasaen saan a matarusan ti aplikasion ti “sarukod” ken ti balikas a “manen” nga isu ti behikulo ti nangiluganan ti author no ania ti ibagbagana a maipapan itoy a saritana. Nasayaat la unay itoy a sarita ta adda pay impasagidna a pamkuatan ti ibagbagana, ngem kadagiti dadduma a sarita, kapadanan dagiti dadduma daniw a no dimo naawatan saan a para kenka ta adda nakairantaanna dayta; dayta a sarita wenno daniw, ket agpaay laeng kadagiti makaawat. Isu ngarud a kunana, a ti pasintawi ket “for reading, to be read.”
Isu a binasak. Inulitko pay. Ken manen a, ta amangan no nagbiddutak ti interpretasionko. Ngem saan a nagbaliw. Immapay pay ketdi iti muging tay pelikula da Jacky Chan ken ni Jet Li a “The Forbidden Kingdom.” Nasken nga isaganana ti bagina, isip, ken kararuana ni bida nga agtutubo (nalipatak ti nagannan) tapno maikari nga agiggem kadaydiay naisangsangayan a sarukod. Immapay pay ti sarita ni Nathaniel Hawthorne a “The Great Stoneface” Iti general term, nasken nga isagana ti bagi, isip, ken kararua ti asinoman sakbay a maikari iti “sarukod” a kaindaklanan.
Ket tapno, naan-annayas ti saritaan, padasentayo man ngarud a pasadaan ti sibubukel a pakabuklan ti sarita a “Ti Sarukod Ni Moises” ni Juan S. P. Hidalgo, Jr. Ta iti panagsurat iti rebiu (review) ket maysa met nga arte. Arte a pangiyebkasan kadagiti kapaliiwan, ken kabukbukodan ken inadaptar nga opinion wenno kapanunotan maipapan iti sarita. Nasken nga intay anagen ken imutektekan dagiti paset ti sarita a mangited iti pannakailawlawag ti pakabuklan ti sarita.
Ala ngarud, rugiantayo man daytoy a rebiu.
BALABALA: Ti balabala ket buklen iti tallo a paset: ti umuna ket ti agdama a buklen a maminsan iti makatawen nga estoriaen ni maestro Jorge Rabara Sanchez ti pasintawi ti datdatlag a Sarukod ni Propeta Moises kadagiti estudiantena iti Maikapat a Tukad iti Rosales National High School. Segun ti maestro, napasamak ti estoria adu a tawenen ti napalabas sakbay a nagbalin a munisipalidad ti Rosales, Pangasinan, idi Marso 16, 1852.
Ti maikadua a paset ket ti napalabas a dua a gasut a tawen, ken maipapan ken agtutubo a Pedro Malong, nga agum-uma iti abagatan a paset ti agdama a Barangay Salvacion nga asideg iti amianan nga igid ti dan-aw. Agindeg ni Pedro iti asideg ti simbaan. Nangipatakder iti kalapaw a paginanaanna ken umiananna no kua. Naminsan, immian ni Pedro iti kalapawna ken al-alaennan ti turogna idi agparang kenkuana ti maysa a datdatlag a lakay. Nakasingsingpet ti langa ti lakay ket saan a nagbuteng ni Pedro. Imbaga ti lakay nga inton rabii ti Biernes Santo, umianto manen ditoy. Iti tengnga ti dan-aw addanto rumuar a sarukod. Sakbay a tumengnga ti rabii makangngegto ni Pedro iti adu nga uni ti kampanilia nga aggapu iti ngato. Sarunuen dagiti kampana. Aglawag iti tengnga ti dan-aw, ket manipud iti tengngana, rummuar ti immadigi a lawag, agpalangit. Kalpasanna, rummuar ti sarukod, sa agpundo ii rabaw ti danum iti sumagmamano a kanito. Kayat ti lakay nga alaento ni Pedro dayta a sarukod. Saan a kayat ni Pedro ta mabuteng ken dina kabaelan. Ket kuna ti lakay a nabileg ti sarukod, kabaelanna a parmeken dagiti dakes a tao ken dagiti adipen ti Impierno. Naallukoy met la ti lakay ni Pedro. Isu a pinadasna, ngem napaay a mangala iti sarukod. Dinayaw ketdi ti lakay ta impakatna amin a kabaelan. ket agparangto manen dayta a sarukod kalpasan iti dua a gasut a tawen. Idi damagen ni Pedro no ania daydiay a sarukod, kuna ti lakay a ti Sarukod ni Propeta Moises. Ket nagpukawen ti lakay.
Ti maikatlo a paset ket maipapan iti kinaadda iti estudiante ni maestro Jorge Rabara Sanchez a mamati iti pasintawi ti datdatlag a sarukod ni Propeta Moises. Isu daytoy ni Peter Santiago, taga-Brgy. Salvacion, anak ti agdama a barangay chairman, masirib nga agtutubo, ken maysa kadagiti nakaruar iti eksamen tapno makastrek nga agadal iti Unibersidad ti Filipinas iti Diliman. Iti naminsan a bakanteda, kinuna ni Peter Santiago ken maestro Jorge Rabara Sanchez a mamati nga adda kinapudno a nakaibasaran ti aniaman a pasintawi. ket dinamagna no kaanonto ti sumaruno a panagparang manen ti datdatlag a sarukod. nagkatawa laeng ti maestro, ngem idi maamirisna a serioso ti agtutubo, imbaganan nga agparang inton 2009. Nagsanay ni Peter iti langoy. Sinansanna ti nagsanay. Agingga naitagtagainepna ti datdatlag a lakay. Immay ti lakay iti siledna. Ibaga ti lakay nga isagana ni Peter ti bagi, isip ken kararuana tapno saan a mapaay “manen” a mangala ti sarukod no Propeta Moises. Kalpasanna, nagpukawen ti lakay. Pinampanunot ni Peter ti sao ti lakay a “manen.” Apay a manen? Napaay kad idin? Nagsanay ngarud a naimbag ni Peter. Nagpabalakad kadagiti swimming instructor iti umno a panaglangoy. Nadumaduma iti mapanna pagsanayan agraman iti baybay. Orasanna met ti panaglangoyna. Napatanor a managkararag, nagay-ayuno pay, ket inggiddanna iti Ramadan dagiti Muslim a gagayyemna. Iti bakasion iti klase iti Marso 2009 iti maikapat a tawenna ti kolehio, nagawid sadiay Brgy. Salvacion. Kayatna a padasen ti pardasna nga aglangoy iti dan-aw. Inkuyogna ni ading a Danny nga isu ti mangoras. Idi agawidda, impudnona iti panggepna a mangala ti datdatlag a sarukod ni Propeta Moises iti tengnga ti rabii inton Biernes Santo. Iti Huebes Santo, nagparang manen ti datdatlag a lakay iti tagainepna. Imbilin ti lakay a di mangikuyog iti kaduana a mapan iti dan-aw. Ket uray ania ti mapaspasamak iti panaglangoyna, ituloyna latta. Iti rabii ti Biernes Santo, Abril 10, pinadas ni Peter nga innala ti sarukod, nagsagrap iti adu a lapped, nakiinnuna iti langoy, urayla inlagtona a ginammatan ti sarukod, apaggammatna, timayaben daytoy. Naisurot ni Peter iti law-ang. Nagparang kenkuana ti datdatlag a lakay a nabalkot ti lawag ket kimmablaaw iti balligina. Maited met kenkuana ti pagrebbenganna nga agaywan iti Daga ken iti Sangkataoan. Agingga nga adda kenkuana ti sarukod awanto iti puersa iti rabaw ti daga a makabael a mangparmek kenkuana. Bilinen laeng ti sarukod ket agtungpal kenkuana.
KARAKTER: Ni Pedro Malong ket nadayaw ken napakumbaba nga agtutubo. Uray no isu ti naynay a mangabak iti salip ti linnangoy dina impasindayag kasta met dina impasindayag ti abilidadna, ti kinataona. Ammona nga isagana ti bagina, isip ken kararuana.
Ni Peter Santiago ket nadayaw ken managpakumbaba. Masirib. Napintek ti pannakirelasionna iti Mannakabalin. Ammona nga isagana ti bagina, isip ken kararuana. Mamati iti pasintawi, ket isu dayta ti insaganaanna.
Ti datdatlag a lakay ti nangibunannag a da Pedro Malong ken Peter Santiago ket maymaysa a tao babaen kadaytoy nga imbalikasna: “Saganam a naimbag ti bagi, isip, ken kararuam tapno saankan a mapaay “manen” a mangala iti sarukod ni Propeta Moises.” Napasamak ti proseso ti reincarnation, uray no saan nga imbaga ti author dayta a banag.
LUGAR: Napasamak iti dan-aw iti Brgy. Salvacion, Rosales, Pangasinan. Nupay nagdumada iti panawen dagiti agbibiag, maymaysa ti nakapasamakanda a lugar.
PACE wenno PACING: Nagtaray ti sarita a kas kidkiddawen nga akem ken panawen dagiti agbibiag. Diredirekta ti pasamak, ababa ken namsek. Saanen a kasapulan ti taldiap napalabas ken dadduma pay a tekniko ken devices iti panagiparang kadagiti pasamak iti maysa a sarita.
TEMA: 1. Ti relasion ti tao iti Mannakabalin.
2. Ti reincarnation
ANALYSIS: Nupay saan a nadamat, ti relasion ti tao iti Mannakabalin ti maysa kadagiti tema a nadependaran itoy a sarita. Ta adda pay aya naim-imbag a pasamak iti biag iti tao no di ti naannayas a pannakiresionna iti Namarsua. Daytoy laeng ti pakariknaan iti napudpudno a pannakapnek ken pagubbogan ti ragsak a di mabubos. Iti daytoy a nariribuk a lubong a nagpuniponan ti nagduduma a basol, ti panagtalinaed a kankanayon iti salinong ti Mannakabalin ket umno la unay tapno maiyadayo iti pakaisagmakan, pannakapukaw iti dana ti biag, ken pannakaiyaw-awan iti panggep no apay nga agbibiagka. Adda panggep ken rason no apay a dumalantayo iti daytoy a biag, ket dayta a rason ken panggep ket saan a rumbeng a baybay-an ken yaleng-aleng wenno isukat kadagiti agpukaw a gatad.
Nupay saan a naibaga dayta a banag wenno nadakamat iti istoria, ammom latta a ti masarsarita wenno masasao iti sarita ket panangisagana ti bagi, isip ken kararua wenno panangliklik iti agdidiaya a nagkaadu a basol iti lubong. Ta adda kadi pay nasinsin-aw nga aramid bayat iti kaadda iti daytoy a lubong no ti panagtalinaed iti ikub ti Namarsua? Adda ngamin tendensiana a tumapog ti tao iti nainlubongan, aguper ket tumipon iti puersa a saan a naikumit kenkuana. Dayta nga ititipon ket maysa a pannakalipat iti kinaasino. Naiyaw-awan.
Ti panagayuno ket pannursuro met laeng ti dandani isu amin a relihion. Isu daytoy ti panangpasidap ti isip ken panangpasin-aw ti kararua. Napateg daytoy a pannursuro. Kadagiti Muslim, umabot pay iti makabulan no agayunoda. Estrikto unay dayta a masurot. Mas lalo dagiti white witchcraft wenno kameng dagiti nadumaduma a “nalimed a timpuyog” ta malaksid iti nairut a panagayuno, maipatungpal pay a nakarkaro iti kinaawan wenno panangliklikda iti aramid a sexual. Nainget a protektaranda ti Lubong ken Sangkataoan iti bileg iti “nangisit a pagsiriban” wenno dagiti addaan iti nangisit a pagsiriban. Ti panagayuno ti aramiden a mangpasidap ti isip ken mangpasin-aw ti kararua. Daytoy a sarita ket panangisagana iti maysa a parsua tapno maikari nga agaywan ti Lubong ken Sangkataoan.
Ti historical a paset ti sarita ket manipud idi un-unana agingga iti agdama. Manipud idi damo a naadakan agingga nagbalin a kumonidad ti Barangay Salvacion. Nupay maysa daytoy a bunga ti panunot, naipaayna ti napudpudno a pannakaiparang ti maysa a sarita, lalo ti pasintawi. Pinagandarna ken pinagwerretna ti panunot kas nakabasa.
Nupay saan a nadakamat, wenno saanen a nasken a dakamaten ta impakitan, maitugotan itoy a sarita a nagtema ti reincarnation. Panangungar babaen iti sabali a bagi. No imurian a nalaing dagiti isu amin a relihion ken pammati ket makita kadagiti pannursuro a maiyad-adal iti dandani isu amin daytoy ket naibugas. Ti Kristianismo idi un-unana ket addaan kadaytoy a pannursuro. Isu a ti aplikasionna kadagiti sinurat ket mairapit ket madakamat latta a paset ti kapanunotan no diman bugas ti pammati.
Kas iti interpretasion ti kayat a sawen ti pasintawi, a di nakapappati wenno mapagduaduaan, addan iti nangbasa no patienna wenno saan ti nabasana. Balido amin a rason maipapan itoy a banag, mamati man wenno saan. Ngem napinpintas a patien dagiti dinton maumag a pannursuro, a no dadduma, nairamenda kadagiti sinurat. Ta isu dagita ti rason no apay nga adda dagiti sinurat.
Ti panangisagana ti bagi, isip ken kararua ket maysa a naindaklan a ramen kadagiti sinurat. Apay nga adda iti nagtaud iti ngato ken iti baba? No ania ti makita iti baba makita met iti ngato wenno agpadpada. Daytoy a ramen ti sinurat ket saan nga itoy a sinurat iti pakaadawan. Saan laeng met a ti author ti pagtaudanna. No ania ti adda iti baba ket isu met laeng iti ngato. Saanak pay laeng a mannurat idi naitugotak daytoy a ramen kadagiti sinurat ti author.
Panagkunak, daytoy a sarita ken kapadana, ket saan laeng a para kadagiti ubbing no dipay ket kadagiti nanakman. Wenno para iti amin. Sapasap. No ngamin anagen a nalaing, no saan nga ilawlawag ti kaipapanan ti sarita, adda met ti tendensiana a dagiti ubing ket saanda a maawatan wenno matarusan ti basbasaenda. Numona itoy a panawen ti cyber-age a dakkel nga ilgat kadagiti ubbing iti nangawis ti immatangda, ket adda ti potensial a di maikaskaso dagiti tagipatgen a ramen iti binasada. l
Ad-adu koma pay iti rumuar a kastoy a sinurat a nagbugas kadagiti dinto maumag a pannursuro. Itag-ayna ti intelektualidad. Saan laeng koma nga iti pasintawi no dipay ket koma kadagiti mitolohia ken dadduma pay a genre. Adakan koma ni Ilokano amin dagitoy a genre a pangibugasanna kadagiti kapanunotanna, linaon ti pampanunotna, eksperiensa, dagiti tagipatgen (values) nga inikutan ken sinalsaluadan, ken dadduma pay. Ala ngarud, naimbag a panagbasa ken nabara a kablaaw iti author. @
Thursday, November 12, 2009
Ti Makunak Iti Sarita A ‘Ti Sarukod Ni Moises’ Ni Juan S. P. Hidalgo, Jr.
PAKAUNA: Maysa daytoy a pasintawi. Wenno legend. Agsipud ta awan ti awan ti naputar a balikas maipapan itoy, sursuroten lattan ti leyenda a kas panangipatarus. Ngem itay nabiit, nangsurattayo iti artikulo maipapan itoy ket sinurottayo ti pasintawi a termino ni Reynaldo A. Duque ken nangabak iti Umuna a Gungguna iti maysa a pasalip. Daytoy met a termino ti sinurot ni apo Juan S. P. Hidalgo, Jr. itoy a saritana. Ania aya ti pasintawi wenno legend? A story that has been passed down for generations, especially one that is presented as history but is unlikely to be true. Dayta ti agdadata a kababalin ti pasintawi. Naipresentar a kas pakasaritaan wenno historia a dimmalan iti no mano a henerasion ngem awan ti kinapudnona wenno mapagduaduaan ti kinapudnona. Ngem kadagitoy a sarita, uray saan a nakapappati, wenno mapagduaduaan ti kinapudnona, adda saan a nadakamat a tagipatgenna. Nakadulin wenno nailemmeng. Adda daydiay expressive force a naisawang apagaman laeng ngem saan a nailawlawag wenno saan a pulos a nadakdakamat ngem ammomon nga isu dayta ti masarsarita no matiliwmo ti kababagasna. Maala laeng dayta ni agbasa. Isu daytoy ti mangpapintas iti sarita. Nasken a tiliwem pay nga umuna no ania dayta a pangabig ti sarita sakbay a patayyekem. Wenno patayyekennaka pay nga umuna nga agpanunot no ania ti ‘ibagbagana’ ken inton matiliwmon isunto metten iti panagpatayyekmo.


text:
PaзHыe пecHи - Nagasat Daytoy Nga Aldaw / Rabii, akkopды
ШpифT100
Intro: A D A E A A D A Nagasat daytoy nga aldaw/rabii ita E D A A panagdayaw iti Ama (2x) D A Ta ti Dios Apo impaayna (2x) E D A Ti ragsactay a sangapada (2x) E A Idaydayawtayo a di agsarday D A Ti Dios Ama a nailangitan (2x) D Bm E Kencuana intay agyaman (2x) A E D A Ta intedna’t rambactay a naananay (2x) A D A Natan-oc nga Espiritu Santo E D A Silawca a naslag dagiti tattao E A Silawam dagiti puspusomi O Apo E E A Tapno saancam coma kenca mayadayo E A Parayrayem man toy ayatmi kenca D A Ta sica ti nadungngo nga Ama, Ama’t gloria D Bm E Ti pammatimi pabilgem O Ama A E A D A (PAUSE) Tapno dayta gloriam maragpatmi coma F#m C# O Ama a catan-ocan (2x) Bm F#m Dacami man ti bendicionnam (2x) F#7 Bm Ipaaymo man ta graciam, dayta graciam F#m C# F#m Cadacami nga annacmo nga umar-araraw, ar-araraw A E Jesusmi a casam-itan (2x) Bm G Cadagiti puspuso mi sica ti umay F#m F#m7 Bm Dacami man ti silawam (2x) F#m C# F#m Tapno ti dalanmo dicam coma maiyaw-awan (2x) A E Bm Agnanayon coma nga iturongnacami E A Iti naespirituan a panagbiagmi D Tapno dacam coma ti maicari A E A D A Nga agdaydayaw kenca O Dios ken Amami
AпплиkaTypы akkopдoB
633 0 15.03.2016


text:
daniw ken samiweng
pakaipaskilan dagiti kaudian a partuat, gannuat, pasamak ken damag iti daniw ken musika dagiti ilokano
11.15.2014
Maysa nga Ilokano ni “The Singing Policeman,” ‘Bagis
Maysa gayam nga Ilokano, ‘bagis.
Isuna ni PO1 Robert Basan Abella Jr., tubo iti Marcos, Ilocos Norte. Nakadestino iti Camp Florendo iti San Fernando City, La Union.
* * *
Kinapudnona, ‘bagis, sakbay a naam-ammo a Mamang Pulis wenno The Singing Policeman, nalataken ni Jhae-are, awag kenkuana dagiti kasingedna, a singer.
Sakbay a nagpolis, kameng ti grupo a Bukros Singers, ken announcer iti DZJC.
Isu ti nangpalatak kadagiti orihinal a kanta nga “Agbabaket” ken “Pungan,” dua kadagiti agarup 50 a kanta a nairekordna. Addaan metten iti lima nga album— adda solona ken various artists.
Kinapudnona, ‘bagis, ti malagipko a naganna ket Robert “Agbabaket” Abella.
He-he-he.
* * *
Nupay inkakaubingan ni Jhae-are a dinengdengngeg nga agkanta dagiti dadakkelna nga agpada a nalaing a kumanta, ken agkantakanta met no kua, sa la naduktalan ti talentona idi addan iti hayskul.
Iti maysa a rehional a salip idiay Pangasinan, nagparikut ti pannakabagi ti Ilocos Norte— napukaw ti timekna. Ne, ta insukatda ni Jhae-are.
Ket pudno ‘ta pugtom, ‘bagis, ni Jhae-are ti nag-1st Place.
Dita a naamirisna a napintas met ti timekna ket inakonan iti bagina a maysa isuna a singer.
* * *
Kas “singing policeman,” kameng isuna ti banda dagiti polis, ti Regional Public Safety Battalion 1 Band weno RPSB1Band.
Malaksid nga agtokarda kadagiti pasken dagiti polis, maaw-awisda met kadagiti sabsabali a pasken.
Siempre, basta aprobaran ti hepeda.
* * *
Naengganio nga ag-cover kadagiti agduduma a kanta ket ipaskilna iti YouTube, ta kunana, kayatna a maipakita iti sangalubongan ti positibo met nga aspekto ti biag dagiti polis.
Kasta met nga ag-cover kadagiti kankanta nga Ilokano, saan laeng kadagiti bukodna a kanta, tapno maipangngegna met iti sangalubongan ti talento ken samiweng dagiti Ilokano.
* * *
Nakaay-ayat, ‘bagis, ta positibo dagiti komento kadagiti kanta ni Jhae-are wenno Manong Polis kunata man laengen ta Ilokano la ngarud, a nagwarasen iti social media.
Malaksid a nai-feature kadagiti broadsheet, nairakurak metten iti telebision daytoy Ilokano a polis a naidumduma ti laingna nga agkanta.
Maipagpannakkeldaka, Manong Polis.—O
(Naipablaak iti Bannawag, Nobiembre 24, 2014 a bilang. Iti sabali a bangir, mabuya ni Kabagis Eloy kas host iti “Tsismax, Showbiz Tsismis To The Max” iti Global News Network Cable Channel tunggal Biernes, alas sais iti sardam, ken adda replay-na iti Sabado iti alas nuebe iti agsapa. Mabuya pay daytoy iti gnntv-asia.com. Iti sabali a bangir, tunggal Sabado, iti alas nuebe agingga iti alas onse iti bigat, maang-angay iti Tiara Oriental Hotel, Makati City ti “Celebrity Hour”, panagtitipon dagiti celebrity iti agduduma a tay-ak a koberan ti media. No interesado nga ag-guest, ag-text wenno umawag iti 0932-242-7787.—AST)
7.11.2013
Agkonsierto iti Hong Kong da “The Singing Teacher” ken “The Voice of an Angel”
DI PAY NALUTO, NAIBUSEN
Kolum ni ANGELO 'ELOY' PADUA
Bannawag, Hulio 22, 2013
KADAGITAY kakabagis iti Hong Kong, markaanyon dayta Hulio 28 kadagita kalendarioyo.
Apay?
Agkonsierto da Alexander “The Singing Teacher” Barut ken Noraline “The Voice of an Angel” Domingo.
Ne, amangan no mailaw-ankayo. Maangay daytoy iti Bayanihan Centre, Kennedy Town, Hong Kong iti alas dos iti malem.
* * *
Sigurado a mapnekkayo iti idadar-ayyo ta kantaenda dagiti kanta a naipalaon iti baro nga albumda, ti “Mailiwak Kenka, Sweetypie” a nayalnag laeng itay nabiit.
Ala, ket mangngeganyonto dagiti kanta a pinutar da Vhen Bautista, Rudy Rumbaoa, Isaganie Bermosa, Noraline Domingo, Jerameel Perucho, Rogelio Lopez, Bonnie Manuel, Benny Ventura ken Ariel S. Tabag.
Ket mananamyo dagiti liriko dagiti mannurat nga Ilokano a kas kada Roy V. Aragon. Derick Marcel F. Yabes, Rolando A. Seguro, Jr., Dexter M. Fabito, Isaganie Bermosa, Benny Ventura, Bonnie Manuel, Imelda Toledo, Imelda Alibuyog, Rudy Rumbaoa, Ed Britos, Francis Soriano, Fr. De Guzman, Ferdinand Cortez, Vhen Bautista ken Alexander Barut.
Daytoy ‘tay kunada, ‘bagis, nga adda la ngaruden bonusna, adda pay konsolasionna.
Agasem that?
* * *
Sakbayna, ‘bagis, no koma padaya ti konsierto iti Hong Kong. adda pay “pagpapaimas” nga idasar ni ‘Bagis Alexander.
Agkonsierto iti daytoy Hulio 20 iti Sanchez Mira People’s Gymnasium iti alas dos agingga iti alas singko iti malem.
Sigurado a kantaenna dagiti superhit a kantana a kas iti “For Adults Only,” “Apay,” “Saniata” ken dadduma pay.
* * *
Bassit ngem nasagitsit, kunada man ken ni ‘Bagis Alexander, ‘bagis. Wen, a, ta dua a tawenna pay laeng iti industria ti Musika Ilokana, mapanen a tallo ti album-na.
Immuna daytoy “For Adults Only.”
Maikadua daytoy “Mailiwak Kenka, Sweetypie.”
Sa manamnama met ti album-da ken Ronald Domingo, ti kumakanta a nakabase iti Ilocos Norte.
* * *
Ginasut metten a kankanta ti nairekord ni ‘Bagis Noraline, ‘bagis.
Dati a kameng ti nalatak a Bukros Singers.
Isu ti nangpalatak kadagiti kanta nga “Iliwko Kenka,” “Asiak Pay,” “Nupay Lagip Laeng,” “Agsublika Kaniak,” ken dadduma pay.
Nakabase ita iti Hong Kong. Isu ti gapuna a “Mailiwak Kenka, Sweetypie” ti paulo ti albumda ken ‘Bagis Alexander.
Wen, a, ta nakabase met iti Texas ni ‘Bagis Alexander.
* * *
Iti panangdengdengngegko, ‘bagis, iti “Mailiwak Kenka, Biagko” a carrier single ti nasao nga album, diakto masdaaw no agbalin a “pambansang awit” dagiti Ilokano nga OFW ti nasao a kanta.
Wen, a, ta naiparikna la unay da ‘Bagis Alexander ken ‘Bagis Noraline ti pannakaila iti patpatgen ti biag a naynay a marikrikna dagiti kakabsat nga OFW.
No kayatmo a mapaneknekan, ‘bagis, mapanmonto denggen a personal inton Hulio 28 iti Bayanihan Centre.—O
(Para kadagiti interesado nga agbuya kadagiti nasao a konsierto ken maaddan iti album a “Mailiwak Kenka, Sweetypie,” para iti Sanchez Mira, kontaken ni Napoleon Malto iti Municipal Office of Senior Citizens Affair ken mabalin met a maaddaankayon iti kopia iti mismo a venue iti kaaldawan ti konsierto. Idinto nga iti Hong Kong, kontaken iti selpon ni Noraline Domingo iti numero +85291769714, wenno ag-PM iti facebook.com/noraline.domingo.—AST)
2.14.2013
Ania ti “Pambansang Awit” Dagiti Ubbing nga Ilokano, ‘Bagis?
Karaman met laeng iti nasao nga album, daytoy “For Adults Only” nga ad-adda ammo itan a “Bassit a Lalaki” (maysa a prase iti nasao a kanta) ti most requested song iti Kailokuan. Isu payen ti mangmangeg a maipatpatokar kadagiti parapasahero a jeep. Saan la kano laengen a para adults ta nagbalin metten a “pambansang awit” dagitay ubbing, ta uray uneg ti klase ket kankantaenda.
Agasem dayta, ‘bagis?
* * *
Ad-adda met a daytoy ti kantaen dagiti makisalip, ken dagiti guest singers, iti “Alex Barut Sing-Alike Singing Contest” a segment iti “Baro a Rimat” a programa ni Ronald Domingo iti DZRL iti kada Domingo.
Most requested met daytoy iti “DWRS Bangon Kabarangayan” ni Edwin Ermitanio.
Uray iti “Johnny Tango Program” ni Sonny Dancel, nalatak daytoy “For Adults Only.”
Agdindinamag met, ‘bagis, a nalatak dagiti kanta a nairaman iti For Adults Only album iti DZNL-La Union. Kasta met idiay Bombo Radyo-Tuguegarao.
Manamnama met a mangngeganen dagiti kankanta ni Alexander iti program a “Pinakbet” iti DZNF Ilocos Sur.
* * *
Idiay Hawaii, sumangkalatak met, ‘bagis, dagiti kanta ni Alexander.
Agtultuloy a maipatpatokar iti programa ni Jay Oallesma iti KPHI.
Ken uray iti “Lovingly Yours, Ate Vi” ni Venus Viloria ken “Edna's Afternoon Delight” ni Edna Butay iti KNDI.
Kasta met a maipatpatokar dagiti kanta ni Alexander iti “Linglingay iti Sardam” ni Rey “Boboy” Patao iti KNUI-Maui. Maysa a mataiguray a paset daytoy a programa ket ti panagibasa ni Alexander kadagiti daniw nga Ilokano a pakaragsakan la unay ni Apo Rey a host ti nasao a programa gapu iti sumangkalamiis met a timek ni Alexander a dumaniw.
* * *
Ti nakaay-ayat pay, ‘bagis, kadagiti kumakanta nga Ilokano, agtitinnag-ay wenno agtitinnarabayda.
Kas iti daytoy mini-concert kadagiti estasion ti radio ni Vhen “Prince of Ilocano Song” Bautista. Karaman kadagiti mairaprapin a kanta dagiti kanta ni Alexander.
Mangngegan gayam, ‘bagis, dagiti mini-concert ni Vhen iti “Kiddaw ken Sagut” a programa ni Ruben Ballesteros iti DZNL-La Union; “Rimat Dagiti Bituen” ni Freddie Boy Tan iti DWRS-Vigan; “Edna's Afternoon Delight ni Edna Butay iti KNDI-Honolulu; “Linglingay iti Sardam” ni Rey Boboy Patao iti KNUI-Maui; ken “Pinakbet” iti DZNF-Ilocos Sur.
* * *
Ti nakaay-ayat ken ni Alexander, ‘bagis, fans-na uray dagiti estudiantena iti hayskul idiay Texas.
Sumangkarengrengda iti panagkantana. Ken adda metten kopiada iti albumna.
Ken karamandan kadagiti Ilokano fans ni Alexander a mangpadpadaan iti maikadua nga albumna, a pagkaduaanda ken ni Noraline Domingo, a manamnama a mairuar iti katengngaan daytoy a tawen.—O
(Naipablaak iti Bannawag, Pebrero 25, 2013 a bilang iti kolum ni Angelo Padua a "Di Pay Naluto, Naibusen.")
2.03.2013
Lovingly Yours, Marie
Ne, kitaem ket kimmantaka, ‘bagis. Di ketdin ta nakalatlatak dayta a kanta? Mapanka iti uray ania nga okasion iti Kailokanuan, kasar, buniag, piesta, adda ta adda “Isem” a mangngegam.
Ta malaksid a nagmayat a lung-ayan ken pudno a makaisem ti liriko ti kanta, makaawis ti timek ni Marie Prieto nga akinkanta iti daytoy.
Ngem ammom kadi, ‘bagis, a sumagmamanon a tawen nga adda sadiay Taiwan ni Marie?
Natalinaay nga agbibiag kaduana ti Taiwanese a lakayna ken tallo a bungada.
* * *
Ngem kas pudpudno a managayat iti musika, dina maliklikan ti awis daytoy.
Agingga a dimmatag manen (ti musika) babaen ken ni Vhen Bautista, ti Prince of Ilocano Song.
Babaen ti Facebook, nagkinnomusta dagitoy agpagayam. Agingga a napagnumuanda ti mangbukel iti maysa nga album.
Suraten ni Marie dagiti liriko, ikkan ni Vhen iti melodiana
Agingga a naipasngay ti “Lovingly Yours, Marie,” ti back-to-back album da Marie ken Vhen.
* * *
Buklen ti nasao nga album ti sangapulo ket maysa nga orihinal a kanta kas kadagiti sumaganad:
“Yawatko Kenka,” “Wo Ai Ni,” “No Ammom La Koma,” “No Bilang Ta Sikanto ‘Tay Agriro,” “Ammok a Biddut,” “Kupido, ‘Toy Pusok Na-Bull’s Eye-mo,” “Gumawgawawa Iti Panagsublim,” “Mamatika Kenkuana,” “Sika,” “Video Call,” “Maikadua nga Ayat,” “Marie,” “Musika, Sapsapulenka Latta,” “Iliwko Nalaus Unay,” “Ilik A Badoc,” “Kasano A Lipatenka,” “Lovingly Yours” ken “Naisangsangayanka a Bukel.”
* * *
Pagimasanna iti daytoy nga album, ‘bagis, saan laeng a nagtinnulongan da Marie ken Vhen a buklen.
Nangidiaya met iti tulong dagiti papagayamda a mannurat nga agaramid iti liriko a kas kada Alvin John Fengers (Alvin Dalere), Imelda Duque Toledo, Imelda Batara Alibuyog, Victorino Marquez, Rudy Ram. Rumbaoa, Alexander Rafanan Yago, Alexander Barut, ken Ariel S. Tabag.
Kasta met a timmulong ni Israel Allen Pascua. Isu ti nangtokar ken nangurnos kadagiti amin a kanta.
* * *
Kuna ni Marie, ‘bagis, kaaduan a kanta iti album, nairanta a naputar para kenkuana.
Kaaduan a pakasaritaan ti ayat ken biagna kas naasawaan ken Ilokana nga adda iti adayo a lugar.
* * *
Mabalin ngarud nga ibaga a daytoy “Lovingly Yours, Marie” ket album a mangipaneknek a ti musika latta ti pagsarakan dagiti musiko nga Ilokano, nga iti daytoy a biang da Marie ken Vhen, agpadan nga adda iti abrod, ngem gapu iti Musika Ilokana, adda agsapsapul ken adda nasapulan.
Tapno, kas iti kunada, agtultuloy ti musika…—O
(Naipablaak iti Bannawag, "Di Pay Naluto Naibusen" a kolum ni Angelo Padua iti Pebrero 11, 2013 a bilang.)


text:
Narvacan, Ilocos Sur
Ti Narvacan ket maysa a maikadua a klase nga ili iti probinsia ti Ilocos Sur iti Filipinas.
Dagiti linaon
Dagiti baranggay[urnosen | urnosen ti taudan]
Ti Narvacan ket nabennebenneg iti 34 a barbaranggay.[2]
- Abuor
- Ambulogan
- Aquib
- Banglayan
- Bantay Abot
- Bulanos
- Cadacad
- Cagayungan
- Camarao
- Casilagan
- Codoog
- Dasay
- Dinalaoan
- Estancia
- Lanipao
- Lungog
- Margaay
- Marozo
- Nanguneg
- Orence
- Pantoc
- Paratong
- Parparia
- Quinarayan
- Rivadavia
- San Antonio
- San Jose
- San Pablo
- San Pedro
- Santa Lucia
- Sarmingan
- Sucoc
- Sulvec
- Turod
Pakasaritaan[urnosen | urnosen ti taudan]
Ti Narvacan ket naduktalan idi babaen ti ekspedisionario a puersa ti Kastila a naipatulod manipud idiay Vigan babaen ti opisial ti militar ken nabigador a ni Kapitan Juan de Salcedo. Dagiti puersa ti Kastila ket narakrak ti barkoda iti igid ti pantar ti ili. Idi isalsalakan babaen dagiti umili, sinaludsod dagiti Kastila no ania ti nagan ti lugarda. Ti insungbat met ti daulo ti ili iti Ilokano ket babaen ti panagsaludsod kadagiti Kastila iti "Nalbakan?". Inpagpagarup met dagiti Kastila a daytoy ti sungbat ti saludsodda, manipud idin ti lugar ket naaw-awaganen a kas ti Narvacan.
Ginayyen ni Salcedo ti bassit a tribu dagiti patneng a tattao ti ginget a nagtataeng iti lugar bayat a dagiti Kastila ket nangipatakderda iti ili idi 1576. Kas paset ti moderno nga ili, ti parokia ti Romano Katoliko ket binagon idi babaen ti relihioso nga urnos dagiti Agostino idi 25 Abril 1587. Ti parokia ti Narvacan ket agbalinto a maysa kadagiti immuna a parokia ti Romano Katoliko iti agdama a probinsia ti Ilocos Sur.
Ti Narvacan ket naurnos idi babaen kadagiti tradision iti naarian a gobierno ti Espania. Ti naarian a pamilia ti Habsburg ket nagserbida idi a kas daulo ti estado nga isuda met ti nangidutok kenni Santiago de Vera a kas Presidente ti Royal Audiencia – ti gobernador ti rehion a pakabirukan ti Narvacan. Idi 1589, ni Gobernador Vera ket indutokna ni Nicolas de Figueroa a kas ti immuna nga Encomendero de Narvacan – kangrunaan nga administrador ti ili ken dagiti kaarubana iti sistema ti encomienda. Ti papelna ket kanungpalan a nagbalin iti opisina iti alcalde —
Demograpia[urnosen | urnosen ti taudan]
Dagiti umili ti Narvacan ket kaaduan a Romano Katoliko. Adda met dagiti minoridad a Metodista a Kristiano. Ti pagsasao ti ili ket Ilokano.
Ekonomia[urnosen | urnosen ti taudan]
Mabirukan daytoy iti lumaud a pantar ti isla ti Luzon, ti Narvacan ket mabirukan iti ginget a napalikmutan dagiti bantay. Ti nalames a rehion nga addaan ti nalamiis ken kalalainganna a tropikal a klima, dagiti kangrunaan nga apit ti Narvacan ket mais, kapas, anyil, bagas, unas ken tabako.
Listaan dagiti dati a mayor[urnosen | urnosen ti taudan]
Idi las-ud ti turay dagiti Kastila, ti munisipal a gonierno ket indauluan idi babaen ti Gobernadorcillos. Ti titulo ti ehekutibo a daulo ti ili, nupay kasta, daytoy ket nagbalin kadagiti Kapitan, Presidente Militar, Alcalde Mayor, Mayor Militar, ken Mayor ti ili.
- 1876 – 1880 Kapitan Guillermo Bautista
- 1880 – 1882 Kapitan Manuel Damasco
- 1882 – 1884 Kapitan Alejo Conde
- 1884 – 1886 Kapitan Laya
- 1886 – 1888 Kapitan Mariano Zarsuza
- 1888 – 1890 Kapitan Pedro Roldan
- 1890 – 1892 Kapitan Rufino Bañez
- 1892 – 1894 Kapitan Medio Jacob
- 1894 – 1896 Kapitan Proceso Sanidad
- 1896 – 1898 Kapitan Dionisio Clarin
- 1898 – 1900 Kapitann Ponciano Viloria
Idi naipatakder ti militar a gonbierno babaen dagiti Amerikano, ni Don Severino Cordero ket naidutok a kas ti Presidente Militar. Idi nabangon ti sibil a gobierno, ni Don Severino Cordero ket isu idi ti immuna nga Alcalde Mayor. Dagiti sumaganad ket dagidi simmarsaruno:
- 1904 – 1908 Don Leon Cordero
- 1908 – 1912 Don Jacinto Cordero
- 1912 – 1917 Don Pedro Bañez Viloria
- 1917 – 1919 Don Jacinto Cordero
- 1919 – 1925 Don Lucio Clarin
- 1925 – 1934 Don Fernando Abella
- 1934 – 1941 Don Andres Cordero
- 1942 – 1944 Dominador Villanueva (Panawen ti Panagsakop ti Hapon)
- 1944 – 1945 Nemesio Borge (Militar a Gobierno)
Dagiti mayor ti ili manipud idi Maikadua a Sangalubongan a Gubat:
- 1946 – 1947 Luis Cabanilla (Naidutok)
- 1947 – 1959 Timoteo Cachola
- 1959 – 1963 Jaime Cordero
- 1963 – 1965 Justo Mendoza
- 1965 – 1967 Salvador Cabanilla (Agtigtignay)
- 1967 – 1986 Dr. Gregoria V. Cauton
- 1986 – 1988 Rosalia Villanueva (OIC)
- 1988 – 1998 Edgardo D. Zaragoza
- 1998 – 2004 Charito S. Zaragoza
- 2004 – 2010 Edgardo D. Zaragoza
- 2010 - to present Zuriel S. Zaragoza
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Ilocos Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Septiembre 2013.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Ilocos Sur". Datos ti Populasion ti Ili. Dibision ti Panagsukisok ti LWUA. Naala idi 26 Hunio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)
- Pasyalang Ilocos Sur
- Departamento ti kaunegan ken Lokal a Gobierno


text:
Palawan
Ti Palawan ket maysa nga isla a probinsia iti Filipinas a masarakan iti rehion ti Lumaud a Visayas. Ti kapitoliona ket ti Siudad ti Puerto Princesa. Dagiti isla ti Palawan ket nayurnos manipud iti dumna ti Batangas agingga iti Borneo iti abagatan-a-laud, iti nagbaetan ti Baybay Abagatan Tsína iti amianan-a-laud ken ti Baybay Sulu iti abagatan-a-daya.
Sigud a paset ti rehion ti Abagatan a Katagalogan (Rehion IV) ti Palawan, partikular iti (MIMAROPA) wenno Rehion IV-B iti Luzon. Ngem idi Mayo 23, 2005 babaen ti Bilin Ehekutibo Bilang 103 ni Presidente Gloria Macapagal Arroyo, nayakar ti Palawan iti Rehion VI (Laud a Visayas). Saan a kinayat ti kaaduan a Palaweños daytoy a panangyakar iti Palawan, ta saanda a nakonsulta maipapan itoy. Kaaduan nga ili agraman ti Siudad ti Puerto Princesa ket inkeddengda ti agtalinaed iti Rehion IV-B ngem ti umakar iti Rehion VI. Idi Agosto 19, 2005, inyetnag ti Malacañang ti Administratibo a Bilin Bilang 129 tapno marisut ti parikut ken tapno mawayat ti proseso ti pannakayalis ti Palawan manipud iti MIMAROPA iti Lumaud a Visayas.
Heograpia[urnosen | urnosen ti taudan]
Addaan ti Palawan iti 23 nga ili ken 1 a siudad. Adda met iti babaen ti sakup ti Palawan ti Is-isla ti Spratly wenno Grupo ti Is-isla a Kalayaan iti Baybay Abagatan Tsína, nga iruprupir ti gobierno ti Filipinas kas sakup ti teritoriona .
Siudad[urnosen | urnosen ti taudan]
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
Tuesday, July 12, 2016
MUNICIPAL ADVISORY COMMITTEE (MAC) TI DSWD-LGU, NAKIPAGMITING KEN NI MAYOR JOSH
Cabugao, Ilocos Sur – Naangay ti umuna a panagmiting ti Municipal Advisory Committee iti bulan ti Hulio 2016 babaen iti kabarbaro nga Administrasion nga idauluan ni Mayor Josh Edward S. Cobangbang ti ili a Cabugao, Ilocos Sur.
Ni Mayor Josh ti nag-Preside iti nasao a miting iti Opisinana a nagatendaran dagiti Staff ti MSWD nga idauluan ni MSWD Officer Mrs. Lydia S. Gazmen; Municipal Operations Office ti 4 Ps; Parent-Leaders ti 4Ps; pannakabagi ti DOH-RHU ken ti DepED idi Hulio 11, 2016.
Kangrunaan a nataming iti nadakamat a miting iti pannaka-update dagiti pakaseknan dagiti 4Ps Beneficiaries agraman iti pagturongan ti programa.
Sakbayna, napadayawan ti LGU-Cabugao pakaseknan iti binulan a pannakaipatungpal daytoy a programa ti DSWD ket immawat ti Certificate of Recognition a nagun-odna manipud iti Department of Social Welfare and Development (DSWD), Regional Office 1 idi Pebrero 18, 2015.
Nagun-od ti LGU-Cabugao ti pammadayaw maigapu iti gapuananda kas nailanad: “Institutionalizing the conduct of monthly Municipal Advisory Committee Meeting for CY 2014”.
Inawat ni Mayor Edgardo “Ediboy” S. Cobangbang, Jr. ti nasao a Certificate of Recognition ken binayabay da Vice Mayor DJ Savellano; MSWD Officer Mrs. Lydia S. Gazmen kasta metten dagiti Staff ken Personnel iti 4 P’s Municipal Operations Office (MOO) iti imatang ti Pamilia-LGU Cabugao. # (Web In-Action)
Posted by Bayan ng Cabugao, Ilocos Sur at 11:54 AM
Subscribe to: Post Comments (Atom)


text:
NO ANIA TI KUNA TI BIBLIA
Satanas
Pudpudno kadi a persona ni Satanas?
“Ti kadaanan a serpiente, daydiay naawagan iti Diablo ken Satanas, [ket] mangyaw-awan iti intero a mapagnaedan a daga.”—Apocalipsis 12:9.
TI KUNA TI TATTAO
Mamati ti dadduma a ni Satanas a Diablo ket saan a maysa a persona no di ket basta di makita a dakes a galad nga adda iti puso ti tunggal tao.
TI KUNA TI BIBLIA
Ni Satanas ket pudpudno a persona. Isu ket maysa a rebelde nga anghel ken espiritu a parsua a bumusbusor iti Dios. Kuna ti Biblia a ni Satanas “ti agturay iti daytoy a lubong.” (Juan 12:31) Agus-usar kadagiti “ulbod a pagilasinan” ken “panangallilaw” tapno maibanagna dagiti panggepna.—2 Tesalonica 2:9, 10.
Nailanad iti Biblia ti panagsarita ni Satanas ken ti Dios idiay langit. Yantangay ti Dios nakisarita idi ken Satanas, ni Satanas ngarud ket saan a simbolo ti kinadakes agsipud ta perpekto ti Dios ken awan ti kinadakes kenkuana. (Deuteronomio 32:4; Job 2:1-6) Nalawag a ni Satanas ket pudpudno a persona ken saan a basta simbolo ti kinadakes.
APAY A PAKASEKNAM?
Kayat ni Satanas a patiem nga isu ket saan a pudpudno a persona. Umasping dagiti rasonna iti maysa a kriminal a mangilemlemmeng iti kinasiasinona tapno maitultuloyna ti agaramid iti dakes a di madmadlaw. Tapno masalaknibam ti bagim manipud ken Satanas, masapul a patiem nga umuna nga isu ket sibibiag a persona.
Pagnanaedan ni Satanas?
“Asi pay ti daga . . . agsipud ta ti Diablo immulog kadakayo.”—Apocalipsis 12:12.
TI KUNA TI TATTAO
Adu ti mamati nga agnanaed ni Satanas iti umap-apuy nga impierno iti uneg ti daga. Kuna met ti dadduma nga isu ket adda iti uneg dagiti dakes a tattao.
TI KUNA TI BIBLIA
Ni Satanas ket maysa nga espiritu a parsua isu a di makita ti lugar a pagnanaedanna. Adda idi tiempo a napalubosan a mapan iti pagnanaedan ti Dios ken dagiti matalek nga anghel. (Job 1:6) Ngem ita, napaksiaten iti saklang ti Dios ken iti laengen aglawlaw ti daga ti naipalubos a pagnaedanna a kadua ti dadduma pay a dakes nga espiritu a parsua.—Apocalipsis 12:12.
Kaipapanan kadi dayta nga agnanaed ni Satanas iti maysa nga espesipiko a lugar ditoy daga? Kas pagarigan, mabalin a nabasam a ti nagkauna a siudad ti Pergamo ket nakuna a “pagnanaedan ni Satanas.” (Apocalipsis 2:13) Kinapudnona, dagita a sasao tukoyenna a nasaknap sadiay ti panagdayaw ken Satanas. Awan ti espesipiko a lugar ditoy daga a pagnanaedan ni Satanas. Imbes ketdi, kuna ti Biblia a kukuana ti “amin a pagarian ti mapagnaedan a daga.”—Lucas 4:5, 6.
Kabaelan kadi ni Satanas a dangran wenno kontrolen dagiti tattao?
“Ti intero a lubong adda iti pannakabalin daydiay nadangkes.”—1 Juan 5:19.
TI KUNA TI BIBLIA
Kaaduan iti sangatauan ti agpapaibuyog iti mangiwawa nga impluensia ni Satanas isu a naipasidongda iti panangkontrolna. (2 Corinto 11:14) Dayta ti mangilawlawag no apay a di kabaelan ti tattao a pasayaaten dagiti kasasaad ti lubong.
Nailanad met iti Biblia dagiti nakarkaro a kasasaad, a ni Satanas ken ti dadduma pay a rebelde nga anghel, kinontrol ken dinangranda dagiti tattao.—Mateo 12:22; 17:15-18; Marcos 5:2-5.
TI MABALINMO NGA ARAMIDEN
Di rumbeng a pagbutngam ti pannakabalin ni Satanas. Tapno dinaka maimpluensiaan wenno makontrol, masapul nga ammuem no kasano nga im-impluensiaanna dagiti tattao. Iti kasta, ‘saanka nga ignorante kadagiti gakatna.’ (2 Corinto 2:11) No basaem ti Biblia, makagun-odka iti napateg a pannakaammo maipapan kadagiti taktika ni Satanas ket maliklikam ti mabiktima kadagita.
Ibellengmo ti aniaman a banag a nainaig iti aramid dagiti demonio. (Aramid 19:19) Karaman kadagita dagiti an-anib, babasaen, videos, musika, ken computer applications a mangitandudo iti espiritismo wenno panagipadles.
“Busorenyo ti Diablo,” kuna ti Biblia, “ket isu agtalawto kadakayo.” (Santiago 4:7) No surotem ti nainsiriban a balakad ti Biblia, masalaknibam ti bagim kadagiti dakes a gakat ni Satanas.—Efeso 6:11-18.


text:
Di Nakapapati, Ngem Pudno
Ni Rudy Ram. Rumbaoa, Fil-Am Observer Literary Contributor
Opinion Section, Fil-Am Observer March 2010 Issue
SAKBAY nga imbaon ti Dios ni Jesus ditoy daga, nagbiag daytoy sadiay langit kas espiritu a persona. Ni Jesus ti immuna a pinarsua ti Dios isu't gapuna a maawagan daytoy nga inauna nga anak ti Dios. Ni Jesus ti kakaisuna nga Anak a pinarsua a mismo ti Dios. Nagserbi ni Jesus iti Dios sakbay a nagbalin a tao. Ni Jesus ket nasigo a trabahador iti panakaparsua iti amin ken kadagiti sabsabali pay a banag idiay langit ken iti daga. Inusar ti Dios ni Jesus kas panakangiwatna, isu't gapuna a naawagan daytoy iti "Sao."
Imbaon ti Dios ni Jesus iti daga babaen ti panangiyallatiwna ti biagna iti aanakan ni Maria, a maaw-awagan iti Birhen. Daytoy ti gapuna nga awan ti makuna a tao nga amana. Ket gapu iti daytoy, saan a nagtawid iti aniaman a basol wenno kina-imperpekto ken immoralidad a naggapu iti tao. Tallo ti makagapu no apay nga imbaon ti Dios ni Jesus iti daga: [1] Tapno isurona kadatayo ti kinapudno maipanggep iti Dios, [2] Tapno salimetmetanna ti naan-anay a kinatarnaw a maipaay a pagwadan a tuladentayo ken, [3] Tapno idatonna/iserbina ti biagna a mangruk-at kadatayo manipud basol ken ipapatay.
Idi sinalungasing ni Adan [immuna a tao] ti pammilin ti Dios, nakabasolen daytoy. Isu't gapuna a kinedngan ti Dios a matay ni Adan. Saan a sinurot ni Adan dagiti pagalagadan ti Dios isu a nagbalin nga imperpekto daytoy. Isu't gapuna a limmakay ken natay ni Adan. Ngarud, impatawid ni Adan ti basolna kadagiti amin nga annakna [kaputotan]. Daytoy ti rason no apay a lumakay, agsakit ken mataytayo met.
Perpekto a tao ni Jesus a kas met iti panakaparsua ni Adan. Nupay kasta, saan a kas ken ni Adan ta ad-adda a natulnog ni Jesus iti amin a pagayatan ken makaay-ayo iti Dios. Inaramid ni Jesus ti pagayatanna uray iti karigatan a pannubok inawatana tapno maay-ayo kenkuana ti Dios. Isu't gapuna nga impakitana ti kinaperpekto ti nataoan a panagbiagna tapno mabayadan laeng ti basol nga inaramid ni Adan. Sinubbot ni Jesus ti basol ti sangkataoan manipud ken ni Adan. Iti kasta, mawayawayaantayo iti lunod ti patay. Mapakawan dagiti amin a basol a mamati ken ni Jesus ket maipaayanda iti biag nga agnanayon.
Idi adda ni Jesus iti daga, pinaimbagna dagiti masakit, pinakanna dagiti mabisin ken pinagtalnana dagiti bagyo. Pinagungarna dagiti natay. Apay pay laeng a nagaramid kadagitoy nakakaskasdaaw a milagro? Ngamin, kinaassianna dagiti tattao. Dina kayat nga agsagabada ngem ketdi kayatna a tulongan ida. Pinaneknekanna babaen kadagiti milagrona nga isu ti Anak ti Dios. Nangaskasaba ket impakitana kadagiti tattao no anianto ti aramidenna a maipaay kadagiti natulnog a tattao inton agturay isuna kas Ari ti daga.
Natay ni Jesus ngem pinagungar ti Dios kas espiritu a parsua ken nayuli sadi langit. Ket manipud ditoy, insaad ti Dios kas Ari. Ket iti mabayag, pukawento ni Jesus ti aniaman a kinadakes ken panagsagaba iti daga.
Asino ngarud ita ti maibilang a katan-okan? Ni kadi Noe a nakalasat iti layus ken nagbalin a kapuonan ti amin a sibibiag ita? Ni Nabucodonosor, ti nagkuna nga agturay iti lubong ken nangibangon iti nakangayngayed a siudad a napanagan iti Babilonia? Wenno ni Alejandro, a nadakamat iti padto ti Biblia gapu iti nagapuananna? Ni ngata Julius Ceasar, ti nalatak a nagturay iti Roma?
Iti nakurang a 45 a tawen kalpasan iti ipapatay ni Julius Ceasar, naipasngay diay Bethlehem ti maysa nga ubing a napanaganan iti Jesus. Isu kadi ti nagbalin a katan-okan a tao? Adu iti naisurat kadagiti nadumaduma a klase ti libro kalpasan iti sangagasut a tawen a kunada: "No ikompera dagiti nagapuanan ti asino man a tao iti pakasaritaan ti lubong, napatpateg ti nagbalin nga impluensia ti naaramidan ni Jesus. Bigbigen ti kangrunaan a sibilisasion iti lubong ti baro a panawen idi naipasngay ni Jesus.
Ni Jesus ket saan a basta nalatak a tao idi un-unana. Kunada: "ni Jesus ket maysa a persona nga addaan iti kabilegan nga impluensia- saan laeng iti daytoy napalabas a dua a milenio no di ket iti intero a pakasaritaan ti sangataoan."*
_________________________


text:
TI BIBLIA BALBALIWANNA TI BIAG
“Nauyongak Idi”
- PANNAKAYANAKNA: 1960
- NAKAYANAKANNA: FINLAND
- PAKASARITAANNA: MUSIKERO ITI HEAVY-METAL
TI NAPALABASKO:
Dimmakkelak iti napanglaw a lugar iti sangladan a siudad ti Turku. Kampeon iti boksing ni tatangko, ken kanayonkami met a makiboksing ken adingko. Masansan a makidinnanogak idiay eskuelaan gapu ta kanayon a karitendak a makilaban. Kas maysa nga agtutubo, nakikaduaak iti maysa a gang nga agdindinnamag gapu iti dakes nga aramid. Isu nga ad-adda a nairamanak iti naranggas a panaglalaban. Nangrugi met a magustuak dagiti kanta a heavy-metal ken inarapaapko ti agbalin a rock star.
Gimmatangak iti sumagmamano a drum, nangbukelak iti maysa a banda ket idi agangay, siak ti nagbalin a lead singer ti banda. No addaak iti stage pagay-ayatko ti naariwawa a panagkankantak. In-inut a limmatak ti bandami gapu iti agresibo ken karkarna a langami. Nangrugikami nga agtokar iti sanguanan ti adu a tattao ken adda sumagmamano nga inrekordmi ket nagustuan dagiti tattao ti kaudian a kantami. Iti maudi a paset ti dekada ‘80, napankami idiay Estados Unidos a nangi-promote iti bandami. Nagpabuyakami iti sumagmamano a daras idiay New York ken Los Angeles, ket nakasaritami sadiay dagiti propesional iti industria ti musika sakbay a nagawidkami idiay Finland.
Nupay pagay-ayatko iti kaaddak iti banda, tartarigagayak nga ad-adda koma a makapnek ti biagko. Nadismayaak gapu iti nakaro a kompetision iti industria ti musika ken naupayak gapu ta awan ti pudpudno a panggep ti biagko. Panagkunak, dakesak a tao ket mabutengak a matutuok iti umap-apuy nga impierno. Binasak ti nadumaduma a libro maipapan iti relihion. Sipapasnek met nga inkararagko a tulongannak ti Dios, uray no iti panagriknak ket saanak a maikari iti anamongna.
NO KASANO A BINALBALIWAN TI BIBLIA TI BIAGKO:
Tapno masuportarak ti bagik, nagtrabahoak iti post office iti lugarmi. Naminsan, naammuak a maysa gayam a Saksi ni Jehova ti katrabahuak. Nagadu ti insaludsodko kenkuana. Nagustuak dagiti sungbatna manipud iti Biblia isu nga immanamongak nga iyadalannak iti Biblia. Sumagmamano a lawasen nga agad-adalak iti Biblia idi natukonan ti bandami iti makaallukoy a recording contract nga adda posibilidadna a makairuarkami iti album idiay Estados Unidos. Kinunak a daytoyen ti gundawayko.
Imbagak iti Saksi a mangyad-adal kaniak a kayatko ti mangaramid iti maysa pay nga album ket kalpasan dayta, iyaplikarkonton dagiti prinsipio ti Biblia. Awan ti imbagana, imbes ketdi impabasana laeng ti kinuna ni Jesus iti Mateo 6:24. Kastoy ti mabasa: “Awan ti makabalin nga agpaadipen iti dua nga appo.” Nasdaawak idi natarusak ti kaipapanan ti sasao ni Jesus. Ngem kalpasan ti sumagmamano nga aldaw, nasdaaw ti mangyad-adal kaniak iti Biblia! Imbagak kenkuana nga immikkatakon iti banda gapu ta kayatko ti agbalin a pasurot ni Jesus!
Ti Biblia ket kas iti sarming a mangipakita iti pakapilawak. (Santiago 1:22-25) Nakitak a nauyongak, napannakkel ken ambisioso. Agsaoak iti dakes, makilabanak, agsigarilio, ken mammartekak. Idi nabigbigko a ti panagbiagko ket maikontra kadagiti prinsipio ti Biblia, kagurak ti bagik. Nupay kasta, sidadaanak a mangaramid iti panagbalbaliw.—Efeso 4:22-24.
“Naasi ti nailangitan nga Amatayo, ken kayatna a tulongan dagiti agbabbabawi”
Idi damo, makonsiensiaak iti dakes a naaramidko iti napalabas. Ngem adu ti naitulong ti Saksi a mangyad-adal kaniak. Impabasana ti Isaias 1:18: “Uray no ti basbasolyo kasla koma eskarlata, mapapudawdanto a kasla niebe.” Daytoy nga impabasana ken ti dadduma pay a teksto ti nangkombinsir kaniak a naasi ti nailangitan nga Amatayo, ken kayatna a tulongan dagiti agbabbabawi.
Idi naam-ammokon a naimbag ken naapresiarko ni Jehova kas maysa a Persona, kayatkon nga idedikar ti biagko kenkuana. (Salmo 40:8) Nabautisaranak idi 1992 iti internasional a kombension dagiti Saksi ni Jehova idiay St. Petersburg, Russia.
NO KASANO A NAGUNGGONAANAK:
Adu ti nagbalin a nasinged a gagayyemko kadagiti agdaydayaw ken Jehova. Adda dagiti gundaway nga agkakaduakami nga agtokar kadagiti makaay-ayo a musika ken mangtagiragsak iti daytoy a sagut ti Dios. (Santiago 1:17) Naisangsangayan a bendision ti ingungotek nga asawa a ni Kristina. Nagbinnuligkami kadagiti naragsak ken narigat a kasasaad iti biag, kasta met ti kaunggan a riknak.
Mabalin a natayak koma itan no saanak a nagbalin a Saksi ni Jehova. Kanayon idi a problemadoak. Ita, nasayaaten ti amin ta addan pudpudno a panggep ti biagko.


text:
BALLIGI! Dakkel unay a balligi ti napasamak a 1st National Saribitniw Contest wenno Umuna a Nailian a Salip ti Saribitniw, a naangay sadiay New Pavilion, Regional Education Learning Center, California Ave, San Vicente, San Fernando City. Ti dua nga aldaw a pasken ket naangay idi Oktubre 22-23, 2005.
Toy numo toy biang ti maysa kadagiti nagpaay a hurado ken naglektiur maipapan iti panagsuratan iti saribitniw (declamation), sarita, bitla ken daniw.
“KOMA kabaelak met iti agsurat, iti kas iti kinalaingyo a mannaniw,” daytoy man ti essem iti bitla ni Mayor Mary Jane C. Ortega, City Mayor ti San Fernando, La Union ken kangrunaan a sangaili.
“Kiddawek laeng kadakayo a mannurat a suratenyo koma dagiti banag a mangitag-ay ken mangidur-as ti bukodtayo nga ili ken pagilian, mangitag-ay ti kulturatayo nga Ilokano ken panangitandudotayo kadagiti napipintas a kababalin ken ugali ni Ilokano,” innayon pay ti mayora.
“Tinawen koma daytoy a pasalip, tapno bumaknang pay ti bukod a literatura,” tinarigagayan met ni Dionisio S. Bulong, Coordinator for Northern Luzon, National Commission for the Culture and the Arts ken isu pay ti presidente ti GUMIL Filipinas (NCCA) a nangsuperbisar ti pasken.
Ti pasken ket inangay ti Sir Pelagio Alcantara Development Foundation (SPADE) ken ti NCCA, ken ti itutulong ti Provincial Government of La Union, City Government of San Fernando, STI-College-San Fernando ken ti GUMIL La Union.
“Maragsakanak man unay iti mapaspasamak a taripnong dagiti mannurat. Makaaw-awidenakon!” kuna met ni Terry Gabriel Tugade, nga immawag iti telepono ken nangesponsor iti On The Spot Poetry Writing Contest.
“Ania ket ti laingyon, nakakaapal!” insakuntip met ni Lorenzo Tabin, nga immawag met babaen iti telepono.
Agpada a panuli ti literatura Ilokana da Tugade ken Tabin ken agnanaeddan sadiay Estados Unidos.
Sakbay a napasamak ti national contest, immuna a naangay kadagiti provincial level babaen iti itutulong dagiti provincial chapters ti Gumil Filipinas. Dagiti kampeon dagiti probinsia, isu ti nagsasalip iti national level.
Dagitoy dagiti kampeon dagiti probinsia:
1. MARIO TEJADA, Kampeon ti Ilocos Norte
“Agawidakon, Patti!” ti pinangabak a piesa pinangabakna iti salip a naangay iti Currimao, Ilocos Norte. Agdama a department head iti Piddig Municipal Government ni MTT. Nagturpos iti B.S. Commerce iti Divine Word College of Laoag ket mangal-ala iti masteralna iti Mariano Marcos Memorial State University.
Premiado a mannurat iti Bannawag. Nakagun-od iti maikadua a gunggona iti Iluko Short Story Writing Contest ti GUMIL idi 1982. Agdama nga Oditor ti GUMIL Ilocos Norte. Uppat ti annakda ken ni sigud a Lilia Andres ti Tonoton, Piddig, Ilocos Norte: da Marlo Joy, Ariel Paolo, Rashela Yanina ken Mara Ira Patrice. Agnaed ti pamilia Tejada iti Anao, Piddig, Ilocos Norte.
2. MARCIELITO S. TACADENA, Kampeon ti Ilocos Sur. Inyalatna ti kampeonato a naangay iti Marinella Complex, Metro Vigan, Ilocos Sur babaen iti manuskritona a “Para iti Sapasap a Balligi”.
Nagturpos iti University of Northern Philippines iti kurso nga AB Mass Communications. Iti tawenna a 23, agdama ita a news reporter ken scriptwriter iti National Broadcasting Network (NBN 4 Vigan) ken kameng ti Hunta Direktiba ti Ilocos Sur Integrated Press. Taga Namruangan, Cabugao, Ilocos Sur.
3. FERNANDO B. SANCHEZ, Kampeon iti Pangasinan Nangabak ‘toy nalatak a mannurat ken mannaniw iti Iluko iti napalabas a Provincial Saribitniw Competition a napasamak iti Information Center, Nagsaag, San Manuel, Pangasinan.
Agdama a principal iti San Nicolas Elementary School, Pangasinan ken OIC District Supervisor ti DECS. Ni FBS ti nakagun-od iti kangatuan a gunggona iti napalabas nga eksperimental a pasalip ti Saribitniw a naangay iti National Press Club, Intramuros, Manila itay napan a tawen, kabayatan iti maika-36 a kombension nasional ti GUMIL Filipinas.
4. ROLAND A. ALMOITE, Kampeon iti La Union
“Kinaubingak ni Rigat” ti piesa a pinangabakna iti pasalip a naangay iti La Union National High School, San Fernando City.
Iti napalabas a pasalip ti saribitniw a naangay iti National Press Club, Intramuros, Manila, itay napan a tawen, nagun-od ni RAA ti Pangliwliwa a Gunggona. Isu ti agdama a bise presidente ti GUMIL La Union ken kapitan ti barangay Say-oan, Bacnotan, La Union. Radio announcer ti DZNL ken nagturpos iti kina-agricultural engineer iti DMMMSU.
5. LAWRENCE DECENA MARTIN, Kampeon iti Isabela
“Kaano nga Agsubli ti Kulalanti, Tatang Salustiano?” ti piesa a pinangabakna ‘toy tubo ti San Agustin, Isabela.
Ti Governor Roque Ablan Awards for Iloco Literature (GRAAFIL) ti umuna a literary awardna, iti panangabakna iti Maikadua a Gunggona iti salip iti daniw nga impablaak ti Bannawag. Nangabak itay nabiit ni LDM iti Pangliwliwa a Gunggona iti pasalip ti TESDA a sarita maipanggep iti programa daytoy Technical Vocational Training.
Tubo ti San Agustin, Isabela, naipasngay idi Enero 23, 1977 kada Salustiano P. Martin ken sigud nga Anastacia P. Decena.
6. LUVIMIN T. AQUINO, Kampeon iti Baguio-Benguet
“Sirmata iti Kasipngetan” ti pinangabak ni Luvimin T. Aquino iti kallabes a pasalip ti Saribitniw iti Benguet a napasamak iti Sato Kokusai Lecture Hall, Patria de Baguio, Baguio City. Drama Production Supervisor ti Mt. Province Broadcasting Corporation (DZWT).
7. ALEJANDRO C. MATINEZ, JR., Kampeon iti Abra
“Barangay a Kababaan: Panagkunniber Awanan Simpakawan” ti pinangabakna. Mangisursuro iti Tagudtod National High School, Lagangilang, Abra. Agdama a bise presidente ni ACM Jr. ti GUMIL Abra.
Saan a nakadar-ay iti pasken ni Almoite ken ti agnagan iti Dr. Acoba iti Nueva Vizcaya. Nalabit nga iti sumaruno a salisal...
Computerized ti tabulation dagiti score, babaen iti tulong ti STI-College, San Fernando City babaen ken ni Engr. Antonio P. Alvarado ken dagiti estudiantena. Agaaddayo iti uppat a metro dagiti hurados, tapno masigurado a kabukbukodan ni hurado ti keddengna, ken addaanda iti saggaysa a kompiuter a nakakonekta iti kompiuter (home networking) ti secretariat ken timer tapno maamuan a dagus ti resulta.
Nagkadua ti salip: iti written ken iti oral. Iti oral iti naghuradoan toy numo toy biang. Dagiti nangabak:
Umuna a Gungguna: Fernando B. Sanchez, ti Pangasinan; Maika-2 a Gungguna, Mario Tejada, Ilocos Norte; Maika-3, Luvimin T. Aquino, Baguio City. Dagiti consolation prize: Lawrence Decena Martin, Isabela; Marcielito Tacadena, Ilocos Sur; ken Alejandro C. Martinez, Jr., Abra.
Kaduak a naghurado da Prescillano N. Bermudez, (chairman ken kamengkami kada) Edilberto H. Angco, Peter La. Julian.
Dagiti nangabak iti T. Gabriel Tugade Foundation On The Spot Poetry Writing Contest, a ti tema ti nagsasalipan ket ti: “Akem ni Mannaniw iti Agdama a Mapaspasamak iti Gimong”: Umuna a Gungguna, Leonora T. Corpuz; maika-2 Letty Astudillo-Aquino; ken maika-3, Danilo Caburian.
Kaduak a naghurado da: Prescillano N. Bermudez, (chairman) ken Edilberto H. Angco.
Ti premio ti Reynald Antonio Awards for Iloco Literature 2005 Salip ti Daniw ket naited iti nasao a pasken: Umuna a Gungguna, Danilo Caburian; maika-2 Gungguna, Edilberto H. Angco. Dagiti dadduma a pay a nangabak: Lorenzo Tabin, Dexter Fabito ken Agustin DC Rubin. Kaduak a nangiyawat ti premio da Caburian ken Angco ni Prescillano Bermudez, idinto ta naidulin ti para kadagiti dadduma.
Kaduak met laeng da Prescillano N. Bermudez ken Edilbereto H. Angco a naglektiur iti sarita, bitla, daniw ken saribitniw. ##